Medojević: Abazović je NATO lutka, igra ulogu crnogorskog Zelenskog\n"Crna Gora je trebalo da ostane neutralna"\nLider Pokreta za promjene Nebojša Medojević danima poziva crnogorsku političku elitu da se Crna Gora ne svrstava ni na jednu stranu u ratu.\nPodnaslov: "Crna Gora je trebalo da ostane neutralna"\nTizer: Lider Pokreta za promjene Nebojša Medojević danima poziva crnogorsku političku elitu da se Crna Gora ne svrstava ni na jednu stranu u ratu.\n“Crna Gora je trebalo da ostane neutralna i da uradi sve da kroz ove globalne turbulencije prođe sa što manje štete. Nažalost, euroatlanstski fanatici u Vladi i djelovima vlasti i opozicije su se nepromišljeno već svrstali na stranu neprijatelja Rusije. Očigledno da Abazović, Krivokapić, Spajić, Radulović, Bečić, Konjević ne shvataju da svrstavanjem na stranu neprijatelja Rusije rizikuju da budu stavljeni na crnu listu osoba koji ugrožavaju bezbjednost Rusije. I da Rusija prema njima može da sprovede aktivnosti u cilju zaštite bezbjednosti zemlje", istakao je Medojević.\nDodaje i da ćemo ove godine ostati bez 30-40 odsto prihoda od turizma, što je kako navodi 400-500 miliona eura manje za Crnu Goru.\n“Šta će biti sa depozitima ruskih državljana u crnogorskim bankama, investicijama u nekretnine? A to će se nastaviti i u narednim godinama. Očigledno da je Dritan Abazović prihvatio ulogu komedijaša i NATO lutke u Crnoj Gori i da igra ulogu crnogorskog Zelenskog, ne vodeći računa o interesima Crne Gore ”, ocijenio je lider Pokreta za promjene.\n03.07.2022 - 21:39 | *\n03.07.2022 - 21:39\nTagovi: Nebojša Medojević, Dritan Abazović, Rusija, rat , Ukrajina


Kako uspešno spojiti dnevnu sobu i trpezariju?\nAko živite u malom stanu ili kući, verovatno ste već suočeni sa svim izazovima koje nosi opremanje zajedničke dnevne sobe i trpezarije...\nIako u startu zvuči zastrašujuće, mali prostori često stvaraju mogućnosti za dizajniranje kohezivnog, prijatnog enterijera koji je istovremeno šik i mudro osmišljen. Ali stvaranje kohezivnog prostora je mnogo složeniji proces od pukog odabira palete boja i stila dekoracije, posebno u malim stanovima gde je cirkulacija ukućana od najveće važnosti.\nZato, pre nego se upustite u avanturu zvanu kombinacija dnevne sobe i trpezarije, razmislite dobro o rasporedu vašeg nameštaja i kako planirate da najviše koristite prostor. Na primer, ako volite zabavu i porodična okupljanja, možete dati prednost svojoj trpezariji. Ako je dom mesto gde se odmarate nakon dugog radnog dana, dnevna soba ispunjena plišanim ili mekanim komadima nameštaja će verovatno zauzeti centralno mesto.\nTradicionalno, pravougaoni prostori se mogu podeliti na trećine, pri čemu dve trećine otpada na nameštaj dnevne sobe, a jedna trećina na trpezarijski sto i stolice. Ako prostor dozvoljava, podelite sobu tako što ćete postaviti sofu blizu njenog središta, sa pozadinom sofe okrenutom ka trpezariji. Ovo stvara neku vrstu barijere između vašeg nameštaja za trpezariju i dnevni boravak.\nKvadratni prostori obično zahtevaju da se trpezarijski nameštaj kombinuje sa delovima dnevne sobe. U većini situacija, mali kauč i postolje za TV mogu se uravnotežiti malom trpezarijskim garniturom u istoj prostoriji. Ako je moguće, pronađite trpezarijski sto koji se lako pomera i koji se može prisloniti na zid.\nTakođe, fokusirajte se na višenamenski nameštaj poput TV polica sa dodatnim skladištem, klupama za sedenje, konzolnim stočićima i foteljama na razvlačenje. Barski pultovi i stolice takođe predstavljaju pametan dodatak kombinovanim dnevnim i trpezarijskim sobama jer stvaraju mesto za jelo bez zauzimanja puno prostora.\nKada su u pitanju mali prostori, dekor treba koristiti krajnje strateški - sve od prostirki do privesnih svetiljki predstavlja važne elemente za razlikovanje jednog prostora od drugog, posebno u odsustvu zidova ili velikih komada nameštaja. Tepisi su, takođe, jednostavan način da dodate definiciju svom prostoru. Slično je i sa umetničkim delima koja predstavljaju zabavan način da prenesete zajedničku temu ili estetiku iz vašeg dnevnog boravka u vaš trpezarijski prostor.\nphoto source: home-designing


Milion muslimana će u Washingtonu tražiti istinu o 11. septembru - Klix.ba\nMilion muslimana će u Washingtonu tražiti istinu o 11. septembru\n16.8.2013. u 13:11\nNa godišnjicu terorističkih napada 11. septembra, Komitet za političku akciju američkih muslimana će biti domaćin skupa od milion ljudi u Washingtonu, s ciljem osude "zamki FBI-a" i traženja istine o događajima od 11. septembra 2001. godine.\nSlogan za ovaj događaj na početku je glasio "Milionski muslimanski marš", a kasnije je preimenovan u "Milionski američki marš protiv straha". Komitet se nada da će podići svijest o građanskim pravima te ukazati na sve što su muslimani izdržali poslije terorističkog napada na SAD prije 12 godina, prenosi Russia Today.\nDemonstranti će osuditi "zamke FBI-a", ilegalno uhođenje muslimana u SAD-u te medijsku propagandu u kojoj je terorizam izjednačavan sa islamom, rekao je organizator marša Isa Hodge.\n"Naša vlada sjedi skrštenih ruku i ništa ne čini da zaštiti našu slobodu, dok se naš položaj stalno pogoršava tokom američkog rata protiv terorizma u islamskim zemljama", navodi se u saopštenju u kojem Hodge napominje da su muslimani bili izloženi konstantnoj diskriminaciji i ugnjetavanju u protekloj deceniji.\nDemonstranti će tražiti od Vlade SAD-a istinu o događajima od 11. septembra 2001. godine, a Hodge smatra da je upravo Vlada zataškala određene činjenice o događajima iz toga dana. "Želimo da predsjednik Obama održi svoja zasad prazna obećanja i stvori transparentnu vladu", rekao je Hodge. Pojedini zagovornici teorija zavjere najavili su svoje prisustvo ovom skupu.\nOdgovarajući na kritike zašto je izabran 11. septembar za ovaj marš, Hodge ističe da su i muslimani bili među žrtvama napada 11. septembra 2001. godine. "Bilo je tu vatrogasaca, policajac, i ljekara hitne pomoći koji su stradali, a bili su muslimani", izjavio je on za američke medije.\nU Komitetu planiraju ovaj skup održavati svake godine.\nRealizovan seminar "Nauči da se boriš za održivu budućnost"\n16.08.2013. u 13:22\n80 posto izraelskih Jevreja smatra da je mir s Palestincima nemoguć


ČESTITKE GRUJIČIĆU, SRBI NEPOBJEDIVI KADA SU SLOŽNI - Prnjavorski informativni portal\nČESTITKE GRUJIČIĆU, SRBI NEPOBJEDIVI KADA SU SLOŽNI\nPredsjednik Srpske narodne partije /SNP/ Nenad Popović čestitao je kandidatu srpskih partija i budućem načelniku Srebrenice Mladenu Grujičiću, veliku pobjedu na lokalnim izborima u toj opštini, uz ocjenu da je srpski narod nepobjediv kada je složan.\nPopović je naveo da je najbolji primjer za to Srebrenica, gdje su sve srpske partije izašle sa jednim kandidatom.\n“Ovog puta nisu bili složni samo Srbi iz Republike Srpske, već celi srpski narod, sa obe strane Drine, odlučio je da podrži svoju braću iz Srpske”, naveo je on.\nPopović je istakao da je srpski narod nepobjediv i kada uz sebe ima “velikog i moćnog saveznika Rusiju i predsjednika Vladimira Putina”, navodi se u saopštenju iz SNP-a.\n“Svi možemo da budemo ponosni na pobede koje u ovom periodu ostvaruju Srbi u regionu, uprkos pritiscima i pretnjama kojima smo kao narod svakodnevno izloženi”, naveo je Popović.\nOn je podsjetio da je njegov SNP direktno podržao srpskog kandidata Mladena Grujičića i pozvao ljude iz Srbije da glasaju u Srebrenici, te da je pomagao logistički da što veći broj njih stigne u tu opštinu i iskoristi svoje pravo glasa na lokalnim izborima.\nNavodeći pobjede koje ostvaruju Srbi u regionu, Popović je dodao da je “juče bio referendum u Republici Srpskoj, danas pobjeda u Srebrenici”, a sutra će to biti, kako je naveo “zbacivanje Mila Đukanovića u Podgorici i povratak Crne Gore tradicionalnim vrijednostima koje su baštinili Sveti Petar Cetinjski i Petar Petrović NJegoš”.


Okular – Page 2 – Nevladina, neptrofitna organizacija\nNaša Inkluzivna kuća je počela sa radom i već je omiljeno mesto okupljanja ćićevačke dece i mladih. Za sada tri dana u nedelji, a vrlo…\nDanas smo u Centru za socijalni rad u Kruševcu održale Okrugli sto na temu “Udruženom akcijom protiv trgovine ljudima” koji je deo projekta React now,…\nUdruženje „Оkular“ je osnovano od strane dugogodišnjih aktivistkinja, koje dele ideje jednakosti, nenasilja, filantropije i ravnopravnosti. U prve dve godine postojanja realizovale smo projekte kojima smo promovisale volonterizam i društveni aktivizam i motivisale mlade da nam se priključe. Nadalje smo zadobile poverenje i drugih donatora, uz čiju smo finansisjku pomoć realizovale različite aktivnosti za decu, mlade i porodice. Naročito smo ponosne na to što su zahvaljujući našem zalaganju deca u Ćićevcu dobila „Igralište dečijih snova“, prvo inkluzivno igralište u Srbiji.


Saobraćaj u BiH odvija se nesmetano, oprez vozačima zbog poledice\nKolovoz je vlažan, dok je mjestimična poledica moguća na zasjenjenim dijelovima puteva u višim predjelima. Učestali su odroni zemlje ili kamenja na kolovoz. Upozorava se i na povremeno jače udare vjetra na području Livna, Kupresa, Tomislavgrada, Viteza, Bihaća i Bosanskog Petrovca.\nRadovi na rekonstrukciji mosta u toku su na dionici magistralnog puta M-16.4 Novi Travnik-Bugojno na ulazu u Bugojno, zbog čega je saobraćaj obustavljen. Putnička i manja teretna vozila preusmjeravaju se kroz naselja Kula i Kandija, dok je za teretna vozila preko 7,5 tona ukupne mase alternativni pravac Novi Travnik-Travnik-Donji Vakuf-Bugojno.\nNa magistralnom putu M-17 Zenica-Nemila zbog radova u tunelu Vranduk vozila saobraćaju naizmjenično, jednom trakom, uz postavljenu svjetlosnu signalizaciju.\nNa graničnom prelazu Brčko-Gunja zbog nestabilnosti mosta obustavljen je saobraćaj za teretna vozila i autobuse, dok je zbog radova u Hrvatskoj obustavljen saobraćaj za sve kategorije vozila na graničnom prelazu Bosanski Novi-Dvor.\nGorivo u BiH će pojeftiniti!\nProsječna plata u BiH za mjesec juni 910 KM!\nFojničanka nije mogla vratiti 200 KM-dug skočio na više hiljada KM!\nDonosimo spisak stacioniranih radarskih kontrola za SBK\nAko Tuzla City pobijedi Zrinjski preuzet će vrh tabele u Premijer ligi BiH!\nNačelnik Kreševa i direktor kompanije Alkus potpisali dva ugovora vrijedna preko 60.000 KM\nZorica Miletić ŽNK Split otvaranje džamije JU Bolnica za plućne bolesti i TBC Travnik prevoz putnika specijalno vozilo jkp kostajnica Adis Pokvić Ladies night kurbansko meso


Regionalna privredna komora Leskovac - Leskovac dobio prvu školu za bezbednost hrane u Srbiji\nLeskovac dobio prvu školu za bezbednost hrane u Srbiji\nPrigodnom svečanošću u Leskovcu, u Regionalnoj privrednoj komori, otvoren prvi Centar izvrsnosti za sigurnost hrane - prva škola HACCP-a\nOtvaranje Centra je rezultat projekta "Stručne veštine koje obezbeđuju i daju bezbedne prehrambene proizvode, zaštitu potrošača i kompatitivnost Zapadnog Balkana HACCP škole izvrsnosti)\nProjekat finansira Evropska Unija, a za područje Republike Srbije sprovodi Regionalna privredna komora Leskovac. Nosilac projekta je Slovenački institut za kvalitet i metrologiju, Ljubljana, Slovenija a ostali partneri: Institut za aplikativnu biotehnologiju, Murska Sobota, Slovenija, Institut za istraživanje hrane (Food research Institute), Bratislava, Slovačka, E.R.F.C. (Evropski regionalni okvir za saradnju) Grčka, Humanopolis – Fondacija za edukaciju i razvoj, Makedonija i Privredna komora Sarajevskog kantona, Bosna i Hercegovina. Ukupna vrednost projekta je 471.428 eura, dok je budžet predviđen Regionalnoj privrednoj komori Leskovac za realizaciju projekta u Srbiji 53,655.00 eura.\nPored predstavnika projekta, svečanosti otvaranja Centra prisustvovali su i Milan Prostran samostalni savetnik za poljoprivredu u Privrednoj komori Srbije i sekretar Udruženja za poljoprivredu, prehrambenu i duvansku industriju i vodoprivredu PKS-a Željko Brozović.\nMilan Prostran izrazio je zadovoljstvo što Leskovac prvi u Srbiji dobija ovakav Centar i izrazio nadu da će Leskovac biti preteča otvaranja ovakvih edukativnih centara u drugim gradovima Srbije u kojima bi se ukazivalo na značaj bezbednosti hrane i poštovanja propisa o bezbednosti hrane.\nSonja Zavrl, direktor Instituta za kvalitet i metrologiju, glavnog nosioca projekta, potvrdila je značaj sprovedenih edukacija koje su iznedrile kadar - predavače koji će moći nadalje da sprovode program škole. Obuku je prošlo 60 kandidata, ali je sertifikat o položenom ispitu dobilo 48 polaznika. Aleksandra Krumpak, jedan od slovenačkih partnera, inicijator višegodišnje saradnje sa komorom Leskovac, potvrdila je da je Regionalna privredna komora Leskovac dobar i pouzdan partner na realizaciji dosadašnjih projekata, i da nije slučajno što se prva škola HACCP otvara baš u Leskovcu.\nPredsednik Regionalne privredne komore Goran Jović naglasio je da je Regionalna privredna komora Leskovac 2006. godine sa partnerima iz Slovenije sprovela veoma uspešno projekat: „HACCP, ISO 22.000 edukacija za povećanje konkurentnosti u južnoj Srbiji“. Projekat je finansiran od strane EAR-a i po prvi put se u metodologiji obuke koristi kombinacija stručnjaka za bezbednost hrane različitog nivoa, zajedno sa kolegama inspektorima.\nProjekat koji je trenutno u realizaciji predstavlja svojevrstan nastavak projekta implementiranog 2006 godine.\nSvečanosti otvaranja prvog Centra izvrsnosti u Leskovcu prisustvovali su polaznici škole koji su dobijanjem sertifikata stekli zvanje predavača, brojni gosti kao i predstavnici nekih lokalnih samouprava Jablaničkog i Pčinjskog okruga.


Polovni Clark skideri oglasi za prodaju - Srbija - Mascus Srbija\nNalazite se ovde: Mascus Srbija > Šumarska oprema > Skideri > Clark\nPolovna Clark skideri na prodaju\nPregledaj oglase polovnih Clark skideri oglasa na prodaju. Možete sortirati Clark skideri oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Clark skideri u odeljku Brendovi.\nClark 668Motor: cummins 6cly, Snaga motora: 251.53, Broj točkova: 4, Proizvodnja spojeva: blade, Veličina prednjih guma: 30.5.32, Veličina zadnjih guma: 30.5.32\nClark 667DMotor: 6BTA cummins, Snaga motora: 265.13, Mjenjač: clark 4 speed, Veličina prednjih guma: 30.5.32, Veličina zadnjih guma: 30.5.32\nOvde je kompletna lista lista polovnih Clark skideri za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Oko 60 odsto njemačkih banaka obračunava negativne kamatne stope – Bankar.me\nIstraživanje Bundesbanke daje do sada najjasniju sliku koliko banaka “kažnjava” klijente koji štede novac od kada je sredinom septembra Evropska centralna banka (ECB) dodatno spustila kamatne stope u negativnu teritoriju na -0,5 odsto, piše Financial Times.\nBundesbank je obradila podatke iz 220 banaka krajem septembra, dvije nedjelje nakon odluke ECB-a. Čak 58 odsto banaka izjavilo je da je na potez ECB-a odgovorilo uvođenjem negativnih kamata na određene iznose korporativnih depozita, dok je 23 procenta izjavilo da je to učinilo kod depozita stanovništva. Iako većina banaka negativne kamate obračunava samo na vrlo velike iznose u trezorima, činjenica da banke “kažnjavaju” štediše izaziva užas u Njemačkoj.\nTako je tabloid Bild objavio ilustraciju pod nazivom “Grof Dragila” koja prikazuje dosadašnjeg predsjednika Evropske centralne banke Marija Draghija kao vampira koji siše novac sa bankarskih računa Njemaca.\nUprkos besu javnosti, njemačke banke ne ustručavaju se tog poteza. Tako je James von Moltke, glavni finansijski direktor Dojče banke, prošlog mjeseca rekao analitičarima da je najveći njemački zajmodavac ubrzao svoje pripreme prenosa negativnih kamatnih stopa na klijente, nakon što je zaključio da bi to mogao učiniti na petini svih depozita stanovništva.\nStefan Engels, njegov kolega iz Commerzbanka, druge banke po veličini, izjavio je kako namjeravaju po tom pitanju da razgovaraju sa klijentima koji drže više od milion eura.\nNajagresivniju politiku primjenjuje Berliner Volksbank. Najveća kooperativna banka u Njemačkoj prošlog mjeseca je najavila da će početi da primjenjuje kamatnu stopu od -0,5 procenta na sve depozite veće od 100.000 eura. Negativne kamatne stope prvi put su se pojavile u eurozoni 2014. godine.\nPOJMOVINegativne kamate negativne kamatne stope Njemačke banke\nPrevious UNIQA grupa ostvarila stabilan rast u prva tri kvartala\nSljedeći “Bankarstvo u sjenci” najveći rizik eurozone


Samo jedna kompanija u Srbiji proizvodi mineralno đubrivo - Biznis i Finansije\nHome\tVestiEkonomija\tSamo jedna kompanija u Srbiji proizvodi mineralno đubrivo\nPosle odlaska u stečaj Azotare Pančevo, u Srbiji samo jedna kompanija proizvodi mineralno đubrivo, navodi se u izveštaju Komisije za zaštitu konkurencije. Komisija ističe da je primetan rast cena veštačkog đubriva na domaćem tržištu, kao i uvoza. Najviše se uvozi iz Rusije, iako je cena po toni daleko skuplja u poređenju sa drugim državama iz kojih Srbija pretežno uvozi đubrivo.\nSrbija je povećala uvoz mineralnog đubriva u prethodnoj godini za čak 62 odsto. Najviše đubriva se uvozi iz Rusije, oko 60 odsto, a potom iz Hrvatske, Austrije, Mađarske i Rumunije, ali u daleko manjim količinama. Tokom prethodne tri godine, uvoz iz ovih pet zemalja činio je 92% ukupnog uvoza mineralnih đubriva.\nProsečna uvozna cena povećana je tokom tri godine sa 238 na 268 evra po toni, što je rast od 13 odsto. Prosečna cena đubriva uvezenog iz Rusije povećana je u posmatranom periodu za 20%. Đubrivo uvezeno iz ove države je, stoga, postalo najskuplje na domaćem tržištu u poređenju sa drugim zemljama iz kojih se ono pretežno uvozi, navodi se u novom izveštaju Komisije za zaštitu konkurencije.\nUkrajina postala drugo najveće izvozno tržište, posle Mađarske\nUkupan izvoz veštačkih đubriva imao je u trogodišnjem periodu rastući trend, tako da je u 2019. godini ostvaren porast izvezenih količina za 29% i ostvarene vrednosti izvoza za 51% u odnosu na 2017. godinu. Prosečna izvozna cena povećana je tokom tri godine sa 257 na 299 evra po toni, što predstavlja povećanje za 16%.\nMineralna đubriva se najviše izvoze u Mađarsku, a od ostalih zemalja u okruženju izdvajaju se Rumunija, Hrvatska, Bugarska i BiH. U 2019. godini izvezene su značajne količine đubriva u Ukrajinu, tako da je ova zemlja postala drugo najveće odredište za đubrivo poreklom iz Srbije, ističe Komisja u izveštaju. U posmatranom trogodišnjem periodu, izvoz u ovih šest zemalja činio je oko 80% ukupnog izvoza mineralnih đubriva.\nSamo jedan proizvođač i jedan dominantan uvoznik\nNa osnovu podataka kojima je Komisija raspolagala, ukupno tržište veštačkih đubriva kod nas u 2019. godini procenjeno je na oko 806 hiljada tona. Od polovine 2018. godine, u Srbiji samo jedna kompanija proizvodi mineralno đubrivo – Elixir Group. Ovo preduzeće je bilo i vodeći uvoznik đubriva u 2017. i 2018. godini, ali ga je na toj poziciji 2019. smenila kompanija “Promist”.\nSektorskom analizom je obuhvaćeno osam učesnika na tržištu, proizvođača i uvoznika, koji zajedno čine oko 90% ukupnog tržišta đubriva u 2019. godini. Prema proceni Komisije za zaštitu konkurencije, najveći promet u prošloj godini ostvarili su Elixir Group, Promist i Phosagro.\nU Komisiji objašnjavaju da je ova analiza urađena zbog primetnog rasta cena đubriva na domažem tržištu u prošloj godini. Drugi važan razlog su značajne promene koje su nastupile u ovom sektoru u proteklom periodu, a koje su mogle uticati na konkurenciju na tržištu. Ovo se prevashodno odnosi na pokretanje stečajnog postupka i bankrota jednog od najvećih proizvođača veštačkih đubriva i azotnih jedinjenja u Srbiji – kompanije HIP Azotara Pančevo.


Predsedništvo Vojvođanske partije jednoglasno za Vojvođanski front | Autonomija\nPredsedništvo Vojvođanske partije jednoglasno za Vojvođanski front\n"Vojvodina na prvom mestu"\nPredsedništvo Vojvođanske partije jednoglasno je usvojilo odluku o formiranju Vojvođanskog fronta i ovlastilo predsednika stranke Aleksandra Odžića da nastavi razgovore sa vojvođanskim strankama, organizacijama i pojedincima koji su spremni da se aktivno uključe u rad budućeg političkog saveza na nivou Vojvodine, saopštila je danas ta partija.\nDodaje se da je takva odluka doneta u svrhu zajedničkog delovanja i realizacije ciljeva svih onih snaga kojima je Vojvodina na prvom mestu.\n“Smatramo da je jedan od poslednjih momenata kada će se Vojvodina konsolidovati, ujediniti i povratiti nasilno oduzeti politički, ekonomski i svaki drugi subjektivitet, kao preduslov za normalizaciju života svih njenih građana”, piše u saopštenju.\nNavodi se da se “sve grubljim i intenzivnijim napadima, organizovanom delovanju na omalovažavanju, pljačkanju i zatiranju Vojvodine od strane aktuelnog režima mora stati na put”.\n“Više je nego očigledno da srbijanske političke elite na Vojvodinu gledaju samo onoliko koliko im je potrebno vojvođanskih para i glasova, što se u prethodne tri decenije na najgori mogući način negativno odrazilo na sveukupan život građanki i građana Vojvodine”, piše u saopštenju.


Posle 54. Međunarodnog salona automobila i 13. Međunarodnog sajma motocikala: Dosad najbolji – Balkanekspresrb.rs\nPo zatvaranju kapija 54. Međunarodnog salona automobila (član OICA – Međunarodne asocijacije proizvođača motornih vozila) i 13. Međunarodnog sajma motocikala, skutera, kvadova i opreme “Motopassion”, zadovoljstvo učinjenim i prikazanim iskazali su i organizatori, i poslovni partneri, i izlagači i drugi komercijalni učesnici, i privrednici, uvoznici i distributeri, i gosti i posetioci.\nOva nominalno desetodnevna manifestacija, koja je sa “novinarskim danom” ali i “novinarskim slalomom”, koji su joj prethodili, u suštini trajala punih 15 dana, ocenjena je kao jedan od najuspešnijih sajmova automobila u poslednje dve decenije. Kroz kapije Beogradskog sajma prošlo je – 140.819 posetilaca, što govori o izuzetnom interesovanju za ovaj, u tom vremenskom intervalu, najveći auto-moto događaj u svetu.\nOve godine je, pod sloganom “U RETROvizoru”, ova najveća i najreprezentativnija regionalna privredno-sajamska manifestacija u oblasti auto-moto industrije, okupila više od 400 izlagača iz 32 zemlje. U okviru Salona predstavilo se 36 automobilskih brendova i 11 brendova proizvođača lakih privrednih vozila. Od tog broja 26 brendova je ponudilo 48 premijera, a 15 brendova je predstavilo 32 noviteta ili inovativna, redizajnirana rešenja.\nPod sloganom “Vidimo puteve kojima još nismo prošli”, “Motopassion” je okupio 36 brendova, a od tog broja 23 brenda su organizovala 50 premijernih nastupa u sektoru motocikala, kvadova, skutera ili električnih bicikala. Svi oni su mesto pod sajamskim suncem našli u sedam hala Beogradskog sajma, na oko 37.000 kvm izložbenog prostora.\nNisu bez šansi bili ni potencijalni kupci skromnijih finansijskih mogućnosti, oni koji su preferirali automobile sa cenom 10-15 hiljada evra, a koji su, inače, najčešće bili meta kupaca. Odličan izbor automobila sa tog kraja cenovnika uokvirio je najjeftiniji automobil na sajmu, Dacia “Sandero”, koji je koštao 8.290 evra, dok je, na primer, Fiat “Panda” mogao da se kupi za 500 evra više.♦


Miloš Aleksić u stručnom štabu pionirske muške odbojkaške reprezentacije Srbije\nMiloš Aleksić, nagrađen za istrajan rad\n* Poziv za Aleksića i njegov lični i novi pečat značaju somborskg sporta\nU Kragujevcu su održane pripreme muške pionirske reprezentacije Srbije u odbojci. Tokom desetodnevnog rada, od 3. do 13. aprila, u najvećem gradu Šumadije potvrđeno je da ovaj trofejni kolektivni srpski sport ima razloga za dalji optimizam.\nRađaju se novi potencijali, verovatno i budući novi šampioni iz nekoliko odbojkaških centara u našoj državi. Među njima je i Sombor, koji je ima i svog predstavnika u stručnom štabu, trenera Miloša Aleksića. Potpredsedniku Sportskog saveza Grada Sombora, ranije dugogodišnjem istaknutom prvotimcu somborskog odbojkaša republičkog i saveznog ligaša, Odbojkaškog kluba Sunca i potom učitelju mlađih generacija, to je novo priznanje.\nViše iz ove kategorije « Novosadski i Osiječki polumaraton u znaku Somborki i Somboraca\tPrestižno priznanje u plesu Internacionalni Grand Prix Vršca za devojku posebnog pokreta, mladu Somborku Ivanu Magdić »


"Vikend veštica" u Forumu\nPočetna/BIZNIS/“Vikend veštica” u Forumu\n“Vikend veštica” u Forumu\nSana Life 27. oktobra 2016.\tBIZNIS, MODA, TRADICIJA Ostavite komentar\nCentralni događaj je usubotu 29. oktobra od 18 časova, kada će početi oslikavanjemaski, kao i još jedan izbor za najstrašniju i najatraktivniju masku. Najbolje očekuju vredne nagrade: školarina za program mentalne aritmetike kojom najbolju masku nagrađuje Pro Mensa, tu je ivaučer u vrednosti od 5.000 dinara za kupovinu uprodavnicama Fashion&Friends, Bata, Levi’s ili Tommy Hilfiger za osvojeno drugo mesto, kao i mnoge druge nagrade.\nNa maskenbal se mogu prijaviti sva zainteresovana deca do 10 godina i to na info-pultu Foruma i na FB stranici našeg šoping centra. Žiri će, kao i prethodnih godina, biti sastavljen od predstavnika Foruma, Banker radija i zakupaca, koji će odabrati najuspešnije maskirane učesnike.\nSpecijalni gosti „Vikenda veštica“ biće članoviplesne škole Arabeska, koji će svojim nastupom i umećem čitavu manifestaciju učiniti još zanimljivijom.\nOznakeForum Niš veštica vikend\nPrethodni Osnovna škola “8.oktobar” u najboljem svetlu na Sajmu knjiga\nSledeći Dve godine rada Benlian fondacije


OPTIMIZAM ŠTITI ZDRAVLJE - Znakovi pored puta\nOPTIMIZAM ŠTITI ZDRAVLJE\nOsećanje beznađa kod žena povećava rizik od šloga, ustanovili su američki stručnjaci sa Univerziteta Minesote. Inače zdrave žene, koje hronično osećaju beznađe, češće imaju naslage u vratnim arterijama koje mogu da izazovu šlog, a veruje se da su izloženije i srčanim bolestima.\nMnoge studije su dovodile u vezu depresiju i povećanu sklonost srčanim oboljenjima, a neke su ukazale da optimizam može da predstavlja prevenciju i od ovih bolesti. Američki tim, međutim, nije želeo da se bavi depresivnim ženama (kod kojih postoji opštiji problem sa spavanjem, apetitom i ukupnim raspoloženjem) nego samo onima koje tokom dužeg vremena osećaju beznađe.\nU njihovom istraživanju je učestvovalo 559 žena, prosečne starosti od 50 godina, koje nisu patile od kardiovaskularnih bolesti niti su imale povišen pritisak. Eventualno beznađe ispitanica mereno je upitnikom o budućnosti i ličnim ciljevima, dok je kontrola zdravlja uključivala i proveru debljine vratnih arterija uz pomoć ultrazvuka.\n"U svakom slučaju, žene koje tokom dužeg perioda osećaju beznađe trebalo bi da znaju da to može loše da deluje i na njihovo fizičko zdravlje, i da traže pomoć!", apeluje Everson-Rouz.\nIzvor: Zdravlje i sreća


– Poseta princa od Velsa Bosni i Hercegovini je pokazatelj sve veće posvećenosti Ujedinjenog Kraljevstva Bosni i Hercegovini i regionu zapadnog Balkana, njegove podrške reformama kojima će se poboljšati život građana i stvarati svetlija budućnost, kao i dugogodišnje lične predanosti Njegovog visočanstva pomirenju na zapadnom Balkanu – saopšteno je.\nNjegovo visočanstvo će posetiti Sarajevo i Srebrenicu, piše Srpskainfo.\nPosetiće Memorijalni centar u Srebrenici, a u Sarajevu, Princ od Velsa će se susresti sa članovima Predsedništva BiH, te predstavnicima iz oblasti biznisa, politike, kulture, civilnog društva i Oružanih snaga.\nPredviđen je i susret Njegovog visočanstva sa verskim liderima u BiH kako bi odao priznanje njihovom radu na pomirenju i izgradnji razumevanja između zajednica.\nNjegovo kraljevsko visočanstvo će se upoznati sa načinom na koji UK pomaže osobama koje su preživele seksualno nasilje tokom rata da prevaziđu stigmu sa kojom se one i njihove porodice suočavaju.\nNjegovo visočanstvo će, takođe, posetiti lokalne zanatlije i obići neke od istorijskih spomenika u starom delu Sarajeva.\nOsnovci iz različitih krajeva BiH predstaviće svoje projekte koje su razvili kroz program “Škole za 21. vek” koji Britanski savjet provodi u svim osnovnim školama zapadnog Balkana. Njegovo visočanstvo će se susresti sa britanskim vojnicima koji doprinose očuvanju bezbednosti u BiH i jačaju odbrambenu saradnju između BiH i UK.\nPrinc Čarls je poslednji put boravio u BiH 2007. godine.


Dodik je sankcionisan zbog visoke korupcije, podmićivanja i udara na državu – Minber\nsij. 05, 2022 at 4:55 pm\nEdin 5 mjeseci ago 794 views\nU obrazloženju sankcija navodi se da je Dodik na novoj američkoj crnoj listi zbog potkopavanja stabilnosti, zbog korupcije i ugrožavanja mirovnog sporazuma.”Dodik je potkopao institucije BiH pozivajući na oduzimanje državnih nadležnosti i pokrećući stvaranje paralelnih institucija u entitetu Republika Srpska (RS). Štaviše, Dodik je iskoristio svoju zvaničnu poziciju u BiH da akumulira lično bogatstvo kroz korupciju, mito i druge oblike korupcije. Njegova etnonacionalistička retorika, koja izaziva podjele, odražava njegove napore da unaprijedi ove političke ciljeve i odvrati pažnju od njegovih korumpiranih aktivnosti. Kumulativno, ove akcije ugrožavaju stabilnost, suverenitet i teritorijalni integritet BiH i potkopavaju Dejtonski mirovni sporazum, rizikujući time širu regionalnu nestabilnost”, navodi se u obrazloženju.\n“Naime, uspostavio je patronažnu mrežu u BiH od koje imaju koristi on i njegovi saradnici. Kao jedan od primjera svojih koruptivnih radnji, Dodik je dao vladine ugovore i monopole u RS-u direktno bliskim poslovnim saradnicima. Dodik se svojim koruptivnim prihodima bavio podmićivanjem i dodatnim koruptivnim aktivnostima kako bi ostvario svoje lične interese na štetu građana u RS-u“, zaključuje se u obrazloženju.


Dejli telegraf: EU postaje država\nEU priprema tajne planove da se postavi kao svetska sila, s ovlašćenjem da potpisuje međunarodne ugovore, piše britanski “Dejli telegraf”. Namera je i da se širom sveta otvori 160 ambasada, piše list.\nZastave Evropske unije i Ujedinjnih nacijaEvropska unija je, navodi britanski “Dejli telegraf”, pripremila tajne planove da se postavi kao svetska sila, s ovlašćenjem da u ime zemalja članica pregovara i potpisuje međunarodne ugovore.\nNamera je i da se širom sveta otvori 160 evropskih predstavništava, odnosno ambasada, a već se zna da bi prve bile u Njujorku, prestonici Avganistana Kabulu i glavnom gradu Etiopije Adis Abebi, piše “Dejli telegraf”.\nList prenosi ocenu jednog analitičara koji kaže da je reč o ogromnom prenosu ovlašćenja, koji bi doveo do toga da Evropska unija sve više liči na državu.\nUkoliko ti planovi budu usvojeni, Brisel bi mogao da počne da potpisuje raznorazne međunarodne ugovore – na polju spoljne politike, odbrane ili pravosuđa.\nOni koji predlažu te izmene tvrde da Evropa na svetskoj pozornici mora da ima ujedinjen front, jer će, zbog uspona Kine i drugih zemalja, tradicionalne sile iz zapadne Evrope neminovno gubiti uticaj, piše list.\n“Evropi je zbog toga potrebna koherentnija spoljna politika, kažu zagovornici novog plana, i to je sasvim tačno. Ali ipak moramo da budemo oprezni”, upozorava “Dejli telegraf”.\nMinistar za Evropu vlade u senci opozicionih konzeravativaca rekao je da je zbog takvih nadležnosti Unije bilo neophodno održati referendum o Lisabonskom ugovoru i u Velikoj Britaniji.\n“Kao što smo ranije upozoravali, Ugovor povećava moć EU na račun država članica”.\nBritanski list piše da se interesi Brisela i Londona često ne poklapaju, Britanija je i dalje jedna od vodećih svetskih privreda, vodeća vojna sila i, nadajmo se, sila dobra u svetu,\n“Ne smemo dozvoliti da nas malo-pomalo istisnu sa mesta koje nam pripada na samom vrhu”, zaključuje Dejli Telegraf.\nSve oči uprte u njega: predsednik Češke Vaclav KlausRatifikacija Ugovora u Češkoj do kraja godine\nČeški premijer Jan Fišer izjavio je u Pragu da je vlada te zemlje čvrsto uverena da će u Češkoj Lisabonski ugovor biti konačno ratifikovan do kraja godine.\n“Prema svim signalima koje imam, verujem da neće biti razloga da predsednik Vaclav Klaus odlaže svoj potpis i time potvrdu ratifikacije Lisabonskog ugovora ako dobije presudu Ustavnog suda da je Ugovor u skladu sa našim Ustavom”, rekao je Fišer.\nFišer je apelovao na evropske partnere da ne podležu nervozi, jer u Češkoj traje regularan ustavni proces, a grupa senatora samo je iskoristila svoje ustavno pravo da zatraži od suda ocenu Lisabonskog ugovor.\n“Sud je već jednom prošle godine presudio da je Ugovor u skladu sa Ustavom “, podsetio je Fišer i dodao: “Nije pitanje da li će Ugovor biti ratifikovan u Češkoj, već kada.”\nZa češku vladu je, po rečima njenog premijera, veliko ohrabrenje to što je Ustavni sud rešio da se Lisabonskim ugovorom pozabavi po hitnom, ubrzanom postupku, a već naredne nedelje trebalo bi da se zna tačan datum donošenja presude.\nFišerov švedski kolega Rejnfelt upozorio je da mu možda neće trebati faktički Klausov potpis na dokumentu da počne konsultacije oko nove Evropske komisije, ali da za sada nije jasno da li će češki Ustavni sud uspeti da odluči pre novembra, do kada mora da se sastavi nova komisija.\nRejnfelt je upozorio da je da bi EU počela da funkcioniše po Lisabonskom ugovoru, a ne po onom prethodnom iz Nice, važno da bude ratifikovan u svih 27 zemalja.\nPredsednik Evropskog parlamenta Ježi Buzek rekao da treba poštovati ustavni proces koji traje u Češkoj i da ne treba na Prag vršiti pritisak, ali da se Češkoj mora otvoreno reći koliko ostalih 26 zemalja košta čekanje samo na jednu.\nKada je reč o Poljskoj, čiji predsednik takođe nije još ratifikovao Lisabonski ugovor, iako su ga odavno usvojila oba doma parlamenta, Buzek, inače bivši poljski premijer, rekao je da će predsednik Leh Kačinjski sporazum potpisati već ove sedmice.\nŠef EK Barozo odbio je optužbe da vrši bilo kakav pritisak time što Češku i njenog predsednika Vaclava Klausa podseća šta je u interesu EU.\nsreda, 07. okt 2009, 15:07 -> 15:57\nNemci blizu ratifikacije Lisabonskog ugovora\nVladajuće partije u Nemačkoj odlučile da usvoje prateći zakon koji je neophodan za ratifikaciju Lisabonskog ugovora. Ratifikacija u Nemačkoj zamrznuta u junu, posle odluke Ustavnog suda.\nFrank Valter Štajnmajer (SPD) i kancelarka Angela Merkel (SDU)Partije vladajuće koalicije u Nemačkoj dogovorile su se da usvoje prateći zakon neophodan za ratifikaciju Lisabonskog ugovora u Nemačkoj.\nRatifikacija Ugovora u Nemačkoj je zamrznuta u junu odlukom Ustavnog suda, koji je tražio donošenje zakona kojim bi se garantovala prava nemačkom parlamentu u procesu donošenja evropskih odluka.\nLisabonski ugovor, koji reguliše funkcionisanje EU, pre toga su odobrila oba doma saveznog parlamenta, a u oktobru 2008. godine ga je potpisao i predsednik države Horst Keler.\nU februaru 2009. godine tužbu je Ustavnom sudu podnelo oko 50 političara različitih stranaka koji su smatrali da će, ukoliko Lisabonski ugovor stupi na snagu, parlament u Berlinu biti razvlašćen, a Nemačka prestati da bude suverena država.\nZbog odluke Ustavnog suda koja je usledila, da zamrzne ratifikaciju, povelja o ratifikaciji nije poslata u Brisel.\nPočetkom jula, stranke u Bundestagu dogovorile su se da još u ovom mandatu (koji ističe u septembru) donesu odgovarajuće zakonske izmene koje bi omogućile da Nemačka uputi povelju o ratifikaciji u Brisel.\nDanas usaglašeni zakon predviđa da donji dom parlamenta bude konsultovan o odlukama koje proširuju moći EU.\nNemačka vlada, takođe, odmah treba da obavesti Bundestag o promenama evropske politike, izjavio je konzervativni poslanik Norbert Rotgen.\nO zakonu će se 8. septembra izjasniti Bundestag, a 18. gornji dom nemačkog parlamenta, samo devet dana uoči parlamentarnih izbora u toj zemlji.\nizvor: RTS.R; utorak, 18. avg 2009, 21:22 -> 21:42\n« « Претходне вести: Nasleđe Krcunovog fataljizma\nНаредне вести: Pravi totalitarizam kao lažna demokratija » »


PORTAL KRUG - ZASLUGE NEMANJIĆA ZA UZDIZANJE SRBIJE\nPrevious Article „DOWN UNDER“ JUGOSLAVA ĆOSIĆA\nNext Article DNEVNIK DOKONE DOMAĆICE\nOve godine, navršava se osam vekova, od jednog od najznačajnijih datuma u srpskoj istoriji, krunisanja Stefana Nemanjića za prvog srpskog kralja,1217. To je bio veliki skok u hijerarhijskom svetskom poretku onovremenih država i jedan od najvažnijih datuma u našoj istoriji, jer je Srbija, što se tiče suvereniteta, prvi put stala rame uz rame sa drugim državama u Evropi. Autori ove knjige, na naučno utemeljen i za širu publiku prihvatljiv način, predstavili su ovaj značajan period od sedam decenija 1166-1236.\nMišić i Radić nam daju odgovore na brojna pitanja srpske istoriografije: kako je veliki župan Stefan Nemanja uspostavio saveznički odnos između Vizantije i Srbije, kako je rešio versko pitanje u raškoj državi i kako je pokazao svoju pravoslavnu orijentaciju i ideološko opredeljenje... Svi opisani događaji predstavljeni su na citatima iz žitija i tipika, natpisima iz manastira i povelja, pismima, čije odlomke nalazimo u knjizi a iz kojih saznajemo mnoge istorijske istine. Zanimljivi podaci zasnovani su i na naučnoj literaturi a izvori su dati na kraju knjige.\nPored toga što je bio veliki vojskovođa, Stefan Nemanjić je bio sjajan književnik i pripovedač. Iako mu književno stvaralaštvo nije bila životna vokacija, saznajemo da je pisanju prilazio ozbiljno i ambiciozno. Svakoj napisanoj reči davao je obeležje svoje bogate emotivnosti i lucidnosti, obrazovanja i promišljenosti. Njegovo delo odlikuje visoka poetičnost i bogatstvo jezika.\nPosebno su interesantni zapisi o sklapanju političkih brakova kao omiljenom sredstvu srednjevekovne diplomatije, o čemu svedoče i događaji koji se odnose na srednjeg sina Stefana Nemanje, koji se oženio sinovicom tadašnjeg vizantijskog cara. Tako je postao prvi stranac u vizantijskom carstvu, koji je dobio visoku titulu sevastokratora-ugledne dvorske titule, kojom je stekao veoma visoko mesto u razgranatom sistemu vizantijske hijerarhije država (o tome piše u povelji manastiru Hilandaru 1198/1199. kao i u tamburu Bogorodičine crkve u Studenici). Saznajemo i kako je vodio spretnu politiku, doprineo unutrašnjem uređenju države, razvoju privrede, rešavanju verskog pitanja u raškoj državi i kako je pokazao svoju pravoslavnu orijentaciju i ideološko opredeljenje. O saradnji braće Save i Nemanje, govori činjenica da je dobijena verska samostalnost srpske crkve, koja je bila od ogromnog značaja za sudbinu srpske države. Istoriografi navode da je Sveti Sava bio glavni ideolog stvaranja nove države i nove dinastije.\nAutori nam otkrivaju šta je bio temelj ideja srpske državnosti i nacionalnih ideala sve do modernog vremena, što je, kako je vreme pokazalo, postalo duboko usađeno u kolektivni identitet srpskog naroda.\nMišić i Radić su redovni profesori Filozofskog fakulteta u Beogradu, Siniša Mišić u naučnoj oblasti Istorija srpskog naroda u srednjem veku sa istorijskom geografijom i staroslovenskim jezikom, a Radivoj Radić je šef Katedre i seminara za vizantologiju.


Vreme 1328 - Misija MMF u Beogradu: Ruf u nasim snovima -->\nŠTA TAČNO TRAŽI "SVETSKI FINANSIJSKI POLICAJAC": Džejms Ruf na čelu delegacije MMF-a u Beogradu\nU čudnom trenutku, kada između Srbije i Zapada navodno duvaju "hladni vetrovi", u Beograd je u zvaničnu kontrolu sporazuma Srbije i MMF-a došla Misija Fonda – da bi za junski sastanak Borda MMF-a predložila sadržaj "četvrte revizije" tog sporazuma za prošlu godinu, te da bi pripremila materijal za "petu reviziju", koja je trebalo da se formuliše na kraju prvog kvartala ove godine.\nOčigledno zakašnjenje ovih "revizija" prouzrokovali su, dakako, prevremeni parlamentarni izbori koji efektivno još nisu okončani, jer je mandatar Aleksandar Vučić odložio objavu i izbor nove-stare vlade Srbije "do kraja prve trećine zakonskog roka". Ta zakašnjenja, ne samo revizija, nego pre svega ugovorenih mera Vlade Srbije, inače, navela su premijera Vučića da uoči ovih razgovora sa MMF-om izjavi: "Ne spavam zbog dolaska MMF-a. Pitate me za vladu, a ja sanjam šefa misije Džejmsa Rufa. Javlja mi se u svim oblačićima."\nMeđutim, sudeći po početku razgovora delegacije Srbije sa Misijom Fonda, kojem je prisustvovao i mandatar Vučić (13. juna), Džejms Ruf zasad je pokazao dobru volju prema domaćinima, što se može zaključiti i po njegovoj navodnoj spremnosti da predloži da MMF zvanično podigne procenu porasta BDP-a Srbije u ovoj godini sa 1,8 na oko 2,5 odsto. U stvari, to je novinarima preneo učesnik ovih razgovora, sadašnji, a verovatno i budući ministar finansija Dušan Vujović. On je pri tome istakao značaj ove zvanične procene, jer će to Srbiji "pomoći da se uklopi u mere fiskalnog prilagođavanja, na putu održivog rasta narednih godina".\nAleksandar Vučić je, prema saopštenju iz Vlade Srbije, prilikom spomenutog prvog sastanka sa Misijom MMF-a, istakao da je ovo "prelomni trenutak za oporavak domaće ekonomije i zahvalio se MMF-u i Svetskoj banci na velikoj pomoći i želji da Srbija bude makroekonomski uređena zemlja na putu razvoja i prosperiteta". Isti izvor navodi da je Džejms Ruf odgovorio da se Aranžman "uspešno sprovodi i da Srbija postiže izuzetne rezultate u odnosu na postavljene ciljeve, posebno naglasivši jačanje investicija u privatnom sektoru kojima su doprineli pozitivni trendovi i oporavak na fiskalnoj strani programa".\nZanimljivo je primetiti da u ovom "zvaničnom izveštaju" o startu razgovora sa MMF-om nema nijedne reči o famoznom pitanju da li je moguće "podizanje" plata i penzija ove i naredne godine – pitanju oko koga se u danima uoči početka ovih pregovora sa MMF-om podigla velika prašina, koja je, na neki način, u drugi plan gurnula problem okasnelih i još nepreduzetih mera u racionalizaciji zaposlenosti u javnom sektoru Srbije, kao i teško pitanje blokiranih reformi i simuliranih reorganizacija u javnim preduzećima.\nOvoga puta, neposredni povod za "javnu raspravu" o pitanju povećanja penzija i plata ispada da je dao sam Džejms Ruf, koji je, u intervjuu NIN-u (9. jun), eksplicitno izjavio da dosadašnje sprovođenje Aranžamana Srbije sa MMF-om "upućuje na zaključak da ne samo da povećanja plata i penzija u 2016. ne dolaze u obzir, već i da ukoliko vlada ne identifikuje značajne nove fiskalne uštede, u ovom trenutku ne vidimo prostor za njih ni u 2017". Kako je ova Rufova izjava imala velik odjek u našoj javnosti, premijer Vučić je pokušao ekspresno da je ublaži, pa je odmah (10. juna) izjavio da je ona "donekle izvučena iz konteksta", stavljajući naglasak na spomenut kondicional "dodatnih fiskalnih ušteda", koje bi navodno omogućile ostvarenje njegovog predizbornog obećanja da će se plate i penzije povećavati svakih šest meseci.\nMinistar Vujović je u susretu sa novinarima, posle prvog dana razgovora sa Misijom MMF-a, tome dodao da je "veoma velika šansa" da do povećanja plata i penzija dođe, ali da "povećanje ne bi trebalo obećavati pre završetka analize". On je prethodno, na samitu regionalnih guvernera i ministara finansija u Bečićima, izjavio da bi spomenuto povećanje plata i penzija moglo da usledi početkom 2017. godine, te da "ni Ruf neće biti protiv toga ukoliko se ostvare uslovi".\nMinistar Vujović svoj optimizam u pogledu ovogodišnjeg rasta BDP-a Srbije, pa s tim u vezi i procenu izgleda porasta plata i penzija, zasniva na nekoliko pozitivnih činjenica. Prvo, on kaže da je u prvom kvartalu ove godine ostvaren tempo rasta BDP-a od 3,5 odsto. Zatim, do sada je ove godine evidentiran pad javnog duga od 600 miliona evra, a istovremeno je u prvih pet meseci ostvaren neočekivano mali budžetski deficit od 11 milijardi dinara (dok je za to razdoblje očekivan deficit od 60 milijardi dinara). Zbog svega toga, za nijansu je poboljšan kreditni rejting Srbije. Ovom spisku dobrih vesti treba dodati i ovogodišnje relativno povoljne rezultate u spoljnotrgovinskoj razmeni i rast industrijske proizvodnje. Na drugoj strani ove povoljne slike je činjenica da javni dug pada, a spoljnotrgovinski bilans ima pozitivan trend pretežno zbog tekućeg pada deviznog kursa dolara prema evru, itd.\nNajdelikatniji problem u sprovođenju Aranžmana sa MMF-om je to što Vlada Srbije nije prošle godine ispunila obećanje da će iz javnog i državnog privrednog sektora otpustiti 14.500 zaposlenih, a ukupno, do kraja 2017. godine, oko 75.000 ljudi (kad se saberu otkazi u upravi, prosveti, zdravstvu, socijalnim ustanovama, lokanoj administraciji i javnim preduzećima. Iako mnogi stručnjaci (uključujući i naš Fiskalni savet) smatraju da nije trebalo prihvatiti ovoliko visok broj "viškova radne snage" koji žive od budžeta ili državnog monopola – to je obaveza iz sporazuma sa MMF-om koja se očigledno ne sprovodi. Navodno će Vlada Srbije već do kraja ovog juna usvojiti određena zakonska rešenja koja će omogućiti smanjenje ovih troškova u javnom sektoru, no da li će se to doista dogoditi, ostaje da vidimo.\nVlada Srbije se u vezi sa otpuštanjem ne suočava samo sa strahom od negodovanja klasičnih javnih službi, niti samo strepi od naglog pada političke popularnosti posle "trijumfalne pobede na izborima" – nego izgleda da ima problem i sa tvrdokornim javnim preduzećima i sindikatima u tim sredinama. Poznato je da su se propisi o smanjivanju visokih plata teško sprovodili u EPS-u, a sada se vidi još žešći otpor da se broj zaposlenih do 2020. godine u tom državnom gigantu smanji za 5000 ljudi, a 1000 odmah. Sindikati EPS-a čak tvrde da u toj firmi nema viškova radne snage. I sa "Železnica Srbije" dolazi glas da je neprihvatljivo da se otpusti 2.800 zaposlenih. Problem je, naravno, u tome što većina otpuštenih procenjuje da neće naći novo zaposlenje, uprkos famoznoj najavi o dolasku 49 novih investitora iz inostranstva, što je napadno spominjano u predizbornoj kampanji vladajuće koalicije.\nNajteže je smanjiti učešće penzija u BDP-u koje je zasad spušteno sa 13 na 12,3 odsto, a sa MMF-om je postavljen cilj da one spadnu na deset odsto BDP-a. Predsednik Fiskalnog saveta Pavle Petrović smatra da bi nastavak zamrznutih penzija omogućio da one do 2018. godine opadnu do "prihvatljivih 11 odsto". O reformi penzionog sistema u nekom drugom pravcu, sada gotovo niko ništa više ne govori.\nO rezultatu revizija i tekućih pregovora Srbije sa MMF-om, nešto više ćemo saznati posle 21. juna, kada će biti okončani službeni susreti. Ima mišljenja da će Vlada Srbije dobiti neku vrstu "uslovno pozitivne ocene", to jest da će se zvanične "revizije" povezati sa naglaskom na zadatak sprovođenja onih mera koje su dosad izostale. Pa i to bi bio vid razumevanja za probleme Srbije koji bi pokazao "svetski finansijski policajac".


’’Energetika na poklon’’\nDan nakon usvajanja mape puta za implementaciju energetskih sporazuma između Beograda i Prištine u Briselu deo srpske javnosti žestoko kritikuje postignuti dogovor.\nIlustracija (Foto Anton Dmitriev/Unsplash)\nPredsedništvo Pokreta za odbranu Kosova i Metohije saopštilo je da se vlast Aleksandra Vučića potpisivanjem "Mape puta za implementaciju energetskog sporazuma" odrekla distributivno-elektroenergetskog sistema Srbije na čitavoj teritoriji Kosova i Metohije.\n"Elektro-energetski sistem je formalno predat turskoj kompaniji, a suštinski velikoalbanskoj tvorevini Kosovu i njenim NATO sponzorima, među kojima Turska igra jednu od najvažnijih uloga", navodi se u saopštenju koje potpisuju Mitra Reljić, Slobodan Samardžić, Miloš Ković, Časlav Koprivica i Dušan Proroković.\n"Kosovu je konačno predat ključni elektroenergetski objekat na severu Kosova i Metohije – podstanica Valač, kao i cela srpska infrastruktura za prenos i distribuciju električne energije", tvrdi pokret.\nNa severu Kosova JP EPS Elektrokosmet prestaje sa radom, da bi se u "albanskom kvazipravnom sistemu osnovao Elektrosever", dodaje se.\n"Sporazumom Petković – Bisljimi spiskovi srpskih korisnika električne energije - preduzeća, ali pre svega fizičkih lica, biće bez ikavih zaštitnih garancija i klauzula, predati Prištini, uključujući brojne lične podatke i ona će im od sada naplaćivati svoje elektroenergetske usluge preko Elektrosevera", objašnjavju u Pokretu.\nU saopštenju se zaključuje i da se ovom taktikom "korak po korak nastavlja sa predajom suverene vlasti Srbije na Kosovu i Metohiji i hrli u veleizdaju, priznanje Kosova kao nezavisne države".\nRistić: Sada više nego ikada\nČlan Predsedništva Narodne stranke zadužen za Kosovo i Metohiju Žarko Ristić izjavio je danas da je vlast Aleksandra Vučića posle više od sedam godina uspela da izdejstvuje još jednu veoma važnu "pobedu" i pokloni vlastima u Prištini preostali deo energetskog sistema na Kosovu i Metohiji.\n"Ovoj velikoj ’pobedi’ bi trebalo najviše da se obraduju Srbi koji žive na severu Kosova i Metohije. Za obećanje da će imati stabilno snabdevanje električnom energijom moraće da zažmure na jedno oko kada im stigne račun za struju, jer će na istom biti simboli nepriznate države", rekao je Ristić, saopštila je Narodna stranka.\nOn je naveo da će se, pored simbola države koju ne priznaju, nalaziti i tekst na jeziku koji ne razumeju, ali koji im je dobro poznat, jer "isti gledaju nakon svake ’pobede’ koju izdejstvuje čovek kome su poklonili svoj glas i budućnost".\nRistić je ukazao da su građani za "pobedu" saznali od direktora Kancelarije za Kosovo i Metohiju Petra Petkovića, koji je prilikom objavljivanja "pobede" iskoristio priliku da obeća Srbima na Kosovu i Metohiji, ali i samom sebi, da smo sada više nego ikada spremni za formiranje Zajednice srpskih opština.\n"Mapa puta korak ka predaji"\nUsvajanje Mape puta za primenu energetskih sporazuma između Kosova i Srbije je još jedan korak ka potpunoj predaji elektroenergetskog sistema u ruke Prištine i ka tome da vlast Aleksandra Vučića ide ka "puzajućem priznanju" Kosova, saopštio je danas Patriotski blok.\n"Oni koji imaju bilo kakve dileme o suštini i posledicama potpisivanja Mape puta za primenu energetskih sporazuma treba da pročitaju tačke 1 i 5 ovog, po Srbiju i njene građane, poražavajućeg dokumenta", navode iz Bloka i ocenjuju da je u tim tačkama sadržana srž završnice Vučićeve operacije odricanja od energetskog suvereniteta Srbije na Kosovu i Metohiji.\nKako se navodi, članom 1 tog dokumenta, proizvedenog pod okriljem Evropske unije, predviđeno je da će licenca za Elektrosever biti izdata u skladu sa "kosovskim pravnim i regulatornim okvirom", čime se nedvosmisleno priznaje nadležnost institucija "lažne države" u oblasti funkcionisanja elektroenergetskog sistema na severu Kosova.\nČlanom 5 sporazuma se eksplicitno propisuje da će KEDS (Kosovska kompanija za distribuciju električne energije) i KOSTT (Kosovski operator prenosa, sistema i tržišta električne energije) imati pristup trafostanici Valač, kao i drugoj infrastrukturi za prenos i distribuciju električne energije na severu Kosova i Metohije, što do sada nije bilo moguće, navode iz Patriotskog bloka.\nIstiču da je taj sporazum "slika i prilika potpune pogubnosti učešća Srbije u dijalogu pod okriljem Evropske unije, čiji je jedini cilj priznanje lažne države Kosovo od strane Srbije".\nPredstavnici Patriotskog bloka navode da je jedini ispravan i nacionalno odgovoran odgovor Srbije na pritiske iz Evropske unije istupanje iz Briselskog sporazuma i insistiranje na vraćanju pregovaračkog procesa pod okrilje Ujedinjenih nacija.


Novinari NUNS-a smatraju da je ovo još jedna potvrda izuzetno lošeg položaja medija u Srbiji.\nSituacija u kojoj se nalaze mediji, novinari i udruženja građana u Srbiji ne čini ih dovoljno pouzdanim klijentima za neke banke, te odbijaju da ih kreditiraju. U UNS-u navode da su zahtev za investicioni kredit odbile da im daju Rajfajzen i Vojvođanska banka. Ranije, banka Inteza odbila je da odobri kredit radiju „Bravo“ iz Požarevca, a nedavno i jednom mediju iz Niša.\n„Ovakvim potezima banaka diskriminisani smo kolektivno, kao udruženje građana, ali i kao građani pojedinci. Svojevremeno, kada je UNS podizao kredit za rekonstrukciju zgrade u Resavskoj, pored hipoteke, menica Udruženja, tražili su mi i da garantujem svojom privatnom imovinom, što sam u iznudici i uradio. Sada im ni to nije dovoljno, a ne haju ni za činjenicu da smo sve kredite uvek vraćali na vreme i garantovali višestrukom vrednošću imovine“, kaže generalni sekretar UNS-a Nino Brajović.\nNovinar Slobodan Stupar kaže da novinari NUNS-a ni ne podižu kredite, jer znaju kakav bi tretman mogli da imaju. Stupar dodaje, da u tome nema ničeg spornog jer je Narodna banka Srbije dozvolila bankama da slobodno procenjuju bonitet svojih klijenata.\n„Banke to koriste i nema ljutiš, kako se to kaže u žargonu kod nas, mi smo u društvu u kom je erozija novinarske profesije u svakom smislu, od profesionalne do socijalne, banke to znaju, oni kažu oni nemaju nikakav prosperitet i ne želimo rizičan posao sa njima“, rekao je Stupar.\nBankarska računica je jasna – ne žele da rizikuju, smatra direktor finansijskog portala Kamatica Dušan Uzelac.\n„Mediji i poslovi koji su vezani za medije su poprilično degradirani u poslednjem periodu, samim tim banke to tumače iz ugle svog poslovanja, da sa takvim udruženjima ne mogu da stupe u poslovni odnos zbog rizika vraćanja tih sredstava“, objašnjava Uzelac.\nU UNS-u dodaju da jedino preostaje da novinari povuku svoje račune i depozite iz određenih banaka, te naprave listu nepoželjnih banaka, kao što su, kako kažu, oni napravili listu nepoželjnih organizacija i profesija.\nSlovenija: Novinari traže podršku države\nBanke Finansiranje medija\n← Uređivačka politika je ekskluzivno pravo svakog medija\nDemantovanje ili – Ostajte zdravi! →


SAD: Jevrejima, gejevima, muslimanima preti zabrana usvajanja dece - Sputnjik Srbija\n10:10 07.05.2017 (osveženo 10:16 07.05.2017) Preuzmite kraći link\nJoš pet američkih država usvojilo je slične zakone kojima se štite verske organizacije za usvajanje dece koje odbijaju da dodele decu homoseksualnim parovima ili drugim domaćinstvima na verskoj osnovi.\nMeđutim, primećuje AP, pravila Teksasa odnose se i na državne agencije, po čemu je jedino sličan Južnoj Dakoti.\nRepublikanci, koji su pokrovitelji zakona, tvrde da on podržava verske slobode agencija za usvajanje dece i hraniteljskih porodica, dok protivnici smatraju da se deci uskraćuju stabilni domovi, dok se diskriminacija finansira novcem poreskih obaveznika.\nZakonom se, takođe, dozvoljava organizacijama za dobrobit dece da šalju LGBT decu na „terapije preobraćanja”, dok im se zabranjuju kontracepcija i abortusi.\ngej, usvajanje, Jevreji, deca


Zeman ispalio Vučića! Češka ne povlači priznanje Kosova\nZeman je tokom posete Srbiji u septembru govorio o pokušaju ukidanje nezavisnosti Kosova.\nČeški zvaničnici nisu podržali predlog predsednika Miloša Zemana da ta zemlja povuče međunarodno priznanje Kosova. Ministar spoljnih poslova Tomas Petriček rekao je nakon sastanka, koji je održan u četvrtak, da su se zvaničnici složili da ovo pitanje za sada ne bude na dnevnom redu.\n“Složili smo se da pitanje priznavanja nije primereno. Situacija se nije ni na koji način promenila tako da Češka ne može da promeni svoj položaj koji je zauzela u poslednjih deset godina”, rekao je Petriček novinarima u četvrtak.\n“Češka politika treba da bude kontinuirana”, dodao je Petriček.


RADNICI GORENJA: "NE BUDE LI POVEĆANA PLATA PROIZVODNJA STAJE U PETAK"\nRADNICI GORENJA: "NE BUDE LI POVEĆANA PLATA PROIZVODNJA STAJE U PETAK"\tFeatured\nsreda, 12 jul 2017 19:37\n"Ukoliko poslovodstvo Gorenja u Valjevu ne ispuni zahteve proizvodnih radnika do petka u podne, a to su povećanje zarada za 5.000 dinara i poboljšani uslovi rada, proizvodnja staje u obe fabrike slovenačkog proizvođača rashladnih uređaja 14.jula u 12 sati" , poručili su večeras posle višečasovnih pregovora sa direktorima Gorenja u Valjevu proizvodni radnici iz druge smene ove fabrike.\nDogorelo nam je do nokata, kažu radnici, već 5 godina zakucani na istim zaradama.\nTreća smena večeras normalno radi u obe fabrike Gorenja u Valjevu.\nU 19 sati više od 500 zaposlenih u proizvodnji iz obe fabrike rashladnih aparata Gorenje Valjevo, su obustavili rad.\nRadnici traže povećanje plata od 5.000 dinara i poboljšanje uslove rada.\nZaposleni iz oba proizvodna pogona, njih 10-ak je ostalo, su napustili svoja radna mesta iz izašli iz proizvodnih hala. Sa poslovodstvom Gorenja u Valjevu (novi generalni i tehnički direktor) pregovarali su u ime radnika, poslovođe pogona, i grupa radnika.\nZaposlenima je oko 19,30 ponuđeno da napuste krug fabrike i odu svojim kućama, ali predlog nije prihvaćen.\nPonudu poslovodstva fabrike da im se za jul isplati nagrada od 3.000 dinara, i to samo onima koji nisu bili na bolovanju, je kasno večeras odbijena.\nOko 22 sata novi generalani direktor je obavestio radnike da će odgovor na svoje zahteve dobiti u petak u podne. Radnici su izvratili da neće odustati od svojihm zahteva, ki da u petak u podne ne budu li zahtevi ispunjeni proizvodnja ponovo staje!\nRadnici iz druge proizvodne smena napustili su krug fabrike u 23 sata.\nKako ističu na opasku menadžmenta fabrike da oni nisu Švajcarska banka, usledila je negacija radnika da nisu robovi, i da im zarade nisu povećavane 5 godina ni za jedan jedini dinar.\nProsečna plata u uslovima za rad po tropskoj vrućini bez klimatiacije u halama, i sa šest dana rada u trećoj smeni je do 33.000 dinara, tvrde zaposleni.\nGorenje posluje u Valjevu od 1. decembra 2006. godine i do sada je u fabrici proizvedeno više od 5 miliona frižidera olasiranih na tržište Srbije, Evrope i sveta. Danas ova fabrika zapošljava preko 1.500 radnika.


Obama: Uloga Putina u svijetu nije toliko velika - Vijesti.me\nObama: Uloga Putina u svijetu nije toliko velika\n"Smatram da je važno biti objektivan. Rusija ništa ne proizvodi. Imigranti ne jure u Moskvu u potrazi za mogućnostima", rekao je Obama Edit\nTanjug 4. avgust 2014, 07:29 ažurirano 17. februar 2019, 21:13\nAmerički predsjednik Barak Obama izjavio je da je Rusija nacija koja "ništa ne proizvodi" i da u tu zemlju ne jure imigranti u potrazi za mogućnostima.\nObama je naveo i da Zapad treba da bude "vrlo čvrst" prema Kini dok Peking pokušava da dobije veću ulogu u svjetskoj privredi.\nObama je rekao da uloga ruskog predsjednika Vladimira Putina u svijetu nije toliko velika i da on kao lider pravi kratkoročne probleme zarad političke dobiti, što će dugoročno nanijeti štetu Rusiji.\n"Smatram da je važno biti objektivan. Rusija ništa ne proizvodi. Imigranti ne jure u Moskvu u potrazi za mogućnostima. Prosječni životni vijek muškarca u Rusiji je oko 60 godina. Broj stanovnika se smanjuje", kazao je Obama u intervjuu magazinu "Ekonomist".\nGovoreći o "regionalnim izazovima" Rusije, američki predsjednik je rekao: "Moramo se pobrinuti da oni ne eskaliraju dotle da se nuklearno oružje odjednom vrati u spoljnjopolitičku raspravu".\nProblemi s Kinom "rješivi"\nObama je opisao tenzije između SAD i Kine kao rješive.\n"Ono što ću reći o Kini je da morate biti vrlo čvrsti prema njima, jer će oni gurati svom silom sve dok ne naiđu na otpor. Oni nisu sentimentalni, ne interesuju ih apstrakcije. Zato jednostavno apelovanje da se poštuju međunarodne norme nije dovoljno", objasnio je predsednik Obama, preneo je Rojters.\nOn je kazao da vjeruje da će tenzije u trgovinskim odnosima popustiti kada Kina više ne bude "samo jeftina proizvodna radna snaga za svijet" i kada njene kompanije počnu da proizvode vrijedne stvari koje će zahtijevati zaštitu intelektualne svojine.\n"Moraju postojati mehanizmi da budemo čvrsti prema njima kada mislimo da krše međunarodne norme, ali i da im pokažemo potencijalne dugoročne prednosti", zaključio je Obama.\nU drugim državama oko 50 zaraženih\nKina: 106 umrlo od koronavirusa, više od 4.500 zaraženih


Za više od dve trećine mladih ne postoji političar kome mogu da veruju - Dijalog.net\nNaslovna Civilno društvo Za više od dve trećine mladih ne postoji političar kome mogu da veruju\nBeograd, 11. avgust 2017. – Mladi u Srbiji su razočarani, prate politička dešavanja, brine ih nezaposlenost i zbog toga žele da odu iz zemlje, čulo se na predstavljanju Alternativnog izveštaja o položaju i potrebama mladih koji je sačinila Krovna organizacija mladih.\nIstraživanje je pokazalo i da je svaki deseti mladi čovek član stanke, kao i da gotovo polovina ispitanih ima izrazito negtivan stav prema političkim partijama.\n"Podatak da svaka treća mlada osoba u Srbiji ne vidi demokratiju kao najbolji oblik demokratije je posebno zabrinjavajući", kazao je 11. avgusta predstavnik Krovne organizacije mladih Boban Stojanović.\nViše od 60% mladih nema svojih prihoda, dok 17% zarađuje do 30.000 dinara. Od 30.000 do 50.000 dinara zarađuje oko 12% mladih, a od 50.000 do 80.000 njih 6,5%. Platu veću od 80.000 dinara prima nepunih četiri odsto.\nPredhodno Zbog neplaćanja naknada REM oduzeo tri dozvole, u toku još 40 postupaka protiv medija\nSledeće Chevening stipendije za akademsku 2017/18.\nTop Tags lokalna samouprava vladavina prava evropske integracije Civilno društvo mediji Evropska unija Evropska komisija konkurs Pravosuđe OCD Srbija i Evropska unija Vlada Republike Srbije mladi Politika Društvo


Šef UNMIK-a pozvao kosovske vlasti da odmah istraže napade na novinare\nŠef Misije UN na Kosovu (UNMIK) Zahir Tanin osudio je danas zastrašivanje novinara i pozvao kosovske vlasti da odmah istraže napade na predstavnike medija.\nBetaFebruar 25, 2021\n“Posle nedavnih incidenata koji su uticali na bezbednost novinara i slobodu medija, šef UNMIK-a Zahir Tanin podseća na važnost obezbedjivanja sigurnog i povoljnog okruženja koje omogućava novinarima iz svih zajednica da efikasno istražuju i izveštavaju o pitanjima koja utiču na Kosovo, kako priliči pluralističkom i demokratskom društvu”, saopštio je UNMIK.\nTanin je osudio napade na novinare i ograničenja njihove slobode kretanja, ocenivši da “takvi incidenti stvaraju atmosferu straha i autocenzure koja ljudima na Kosovu oduzima pravo na informisanost”.\n“Novinarstvo igra ključnu ulogu u borbi protiv kriminala i korupcije tako što povećava pristup informacijama. Tanin, stoga, poziva kosovske vlasti da odmah istraže napade i pretnje novinarima i ohrabruje ih da obnove napore kako bi obezbedili neograničeno upražnjavanje slobode medija i prava na informisanje”, navodi se u saopštenju.\nReakcija Tanina usledila je nakon što je istraživački novinar Visar Durići sinoć napadnut i teško povredjen u ulazu zgrade u kojoj stanuje u mestu Kosovo Polje.


Prva e-faktura zvanično prošla kroz Sistem elektronskih faktura - Naša Mesta\nNaslovna Aktuelno Prva e-faktura zvanično prošla kroz Sistem elektronskih faktura\nPrva e-faktura je prošla kroz produkcionu verziju Sistema elektronskih faktura, koja je i zvanično dostupna korisnicima na adresi https://efaktura.mfin.gov.rs/.\nMinistarstvo finansija još jednom poziva sve subjekte javnog sektora da se registruju i pređu na sistem e-faktura najkasnije do 1. maja.\nKorišćenje produkcione verzije Sistema e-faktura je do 1. maja dobrovoljno, a nakon toga će ono biti obavezno za subjekte javnog sektora koji šalju, primaju i čuvaju fakture, kao i za subjekte privatnog sektora koji izdaju e-fakturu subjektima javnog sektora.\nKako je navedeno u saopštenju Ministarstva finansija od trenutka registracije korisnika na Produkcionu verziju sistema elektronskih faktura, na adresi https://efaktura.mfin.gov.rs/, primenjuju sva prava i obaveze propisane Zakonom o elektronskom fakturisanju, što, između ostalog, podrazumeva i da sve poslate i primljene elektronske fakture imaju svojstvo verodostojnih isprava.\nRegistracija na produkcionoj verziji Sistema elektronskih faktura automatski će se preneti i na demo verziju tog sistema, u slučaju da nije otvoren nalog na novoj demo verziji. Nova demo verzija Sistema elektronskih faktura dostupna je na adresi https://demoefaktura.mfin.gov.rs/.\nZavršna obuka „Primena sistema elektronskih faktura“\nPovodom uvođenja novog modela e-faktura, Ministarstvo finansija sledeće sedmice, organizuje i završnu obuku „Primena sistema elektronskih faktura“, za sve lokalne samouprave, javna preduzeća i ustanove.\nUčesnici obuke biće detaljno upoznati kako sa pravnim okvirom primene elektronskih faktura, tako i sa mogućnostima ažuriranog sistema elektronskog fakturisanja, načinom korišćenja, te najčešćim scenarijima za slanja i prijem elektronskih faktura između različitih aktera.\nZakon i propisi za elektronsku fakturu\nTim Zakonom je propisano da od 1. maja nastupa obaveza subjekta javnog sektora da primi i čuva elektronsku fakturu, i da izdaje elektronske fakture drugom subjektu javnog sektora.\nTakođe, tada nastupa obaveza subjekta privatnog sektora da izda elektronsku fakturu subjektu javnog sektora.\nNa kraju, obaveze izdavanja i čuvanja elektronske fakture u transakcijama između subjekata privatnog sektora nastupaju od 1. januara 2023. godine.\nKorišćenje sistema elektronskih faktura biće besplatno.\nPrethodni tekstElektronska pisarnica za kvalitetniji rad gradova i opština\nSledeći tekstOtvoren prvi Francusko-srpski forum inovacija


MMF završio treću reviziju stend baj aranžmana sa Srbijom\nBeta\t 18. decembra 2015. 19:25\nIzvršni odbor Medjunarodnog monetarnog fonda (MMF) završio je treću reviziju ekonomskih performansi Srbije prema stend baj aranžmanu, čime se Srbiji daje na raspolaganje kumulativna suma od oko 637 miliona evra, saopštio je danas MMF.\nU saopštenju se dodaje da su srpski zvaničnici ukazali da nameravaju da aranžman i dalje drže iz predostrožnosti.\nSrbija je u februaru ove godine sa MMF-om zaključila 36-omesečni “stend-baj” aranžman iz predostrožnosti vredan 1,2 milijarde evra.\nU saopštenju izdatom posle odluke Izvršnog odbora MMF-a navodi se da program koji podržava Fond daje dobre rezultate.\n“Privreda nastavlja da se oporavlja uz napore da se ojačaju javne finansije, rešavaju strukturne slabosti i poboljša poslovna klima”, navodi se u saopštenju koje je potpisao zamenik direktora MMF-a i vršilac dužnosti direktora Min Džu.\nDodaje se da i dalje ostaju rizici i da je potrebno da se u potpusti sprovede program obaveza da bi se ostvarili ciljevi programa koji su održanje makroekonomske stabilnosti, vraćanje održivosti javnog duga i jačanje potencijala rasta.\nU tekstu se hvale dobri fiskalni pokazatelji i navodi da je to omogućilo otplaćivanje nekih ranijih dugova i predvidjanje skromnog povećanja javnih plata i penzija u budžetu za 2016. godinu.\nPoziva se na što brže ulaženje u drugi fazu smanjenja zaposlenih u javnom sektoru.\n“Da bi se poboljšao potencijal rasta Srbije potrebno je da se dobro planiraju i prave prioriteti za investicione projekte, uz studije izvodljivosti i analize fiskalnih rizika da se osigura da projekti doprinesu potencijalu rasta bez pravljenja prevelikog javnog duga”, navodi se u saopštenju.\nNapredak u oblasti finansijskog sektora je ohrabrujući, navodi se u saopštenju i dodaje da je završetak specijalne provere najvećih banaka u Srbiji doprineo poverenju i zdravlju finansijskog sektora, a istovremeno ukazao na preostale probleme koji zahtevaju dalju akciju.\n“Neophodno je da se održi tempo u sprovodjenju identifikovanih strukturnih reformi za smanjenje fiskalnih rizika i podržavanje konkurentnosti i rasta”, kaže se u tekstu.\nDodaje se da je posebno važno da se preduzmu odlučne akcije u sprovodjenju obaveza oko velikih firmi u društvenom vlasništvu, posebno u sektoru energije i saobraćaja, i nadje pravovremeno rešenje za firme u portfoliju Agencije za privatizaciju.


🚌 Autobus Novi Sad → Geteborg - Autobuske Karte | AutobuskiPrevoz.com\nAutobus Novi Sad - Geteborg\nAutobuske karte za Novi Sad Geteborg kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nNovi Sad - Geteborg\nInformacije za Autobus Novi Sad - Geteborg\nNovi Sad - Geteborg se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Novi Sad - Geteborg. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Diplomate: EU više nije spremna da garantuje članstvo balkanskim državama - Radio Luna\nPočetna Svet Diplomate: EU više nije spremna da garantuje članstvo balkanskim državama\nSvetSrbija i regionPolitika\nEvropska unija (EU), u strahu od političkih reakcija u zemljama članicama, više ne može da se saglasi u pogledu davanja garancija za buduće članstvo šest balkanskih država kojima je to svojevremeno obećano, preneo je Glas Amerike (Voice of America) pisanje agencije Rojters koja se poziva na četvoricu neimenovanih diplomata i jedan interni dokument.\nIzostanak dogovora o deklaraciji za samit EU i balkanskih lidera 6. oktobra je “niska tačka” u strategiji EU da primi Srbiju, Kosovo, BiH, Crnu Goru, Albaniju i Severnu Makedoniju.\nTo se, kako ocenjuje Rojters, takodje podudara sa rastom napetosti na granici Kosova i Srbije.\nEU je na samitu planirala da ponovi obećanje dato pre 18 godina da će pružiti “nedvosmislenu podršku evropskoj perspektivi Zapadnog Balkana”, navodi se u nacrtu deklaracije od 11. septembra, u koji je uvid imala agencija Rojters.\nMedjutim, diplomate navode da su se o nacrtu već vodile najmanje dve runde razgovora bez sporazuma.\nČlanice EU nisu objavile svoje stavove, ali bogate zemlje na severu kao što su Danska, Francuska i Holandija strahuju da se ne ponovi ubrzano pridruživanje Rumunije i Bugarske 2007. godine i loše vodjena migracija radnika iz istočne Evrope u Veliku Britaniju zbog koje su se mnogi Britanci okrenuli protiv EU.\nRojters podseća da se Bugarska protivi ulasku Severne Makedonije zbog spora oko jezika.\nČak i ako bude dogovora u pogledu sadržaja deklaracije, spor odražava zastoj u realizaciji plana Evropske unije da napravi “krug prijatelja” od Ukrajine do Tunisa, nudjenjem tešnjih veza, trgovine i pomoći.\nUmesto toga, Kina i Rusija povećavaju investicije i uticaj, a u januaru, Srbija je bila prva evropska zemlja koja je primila pošiljku kineskih vakcina protiv korona virusa za masovnu imunizaciju.\nEU takodje indirektno pogoršava tenzije u regionu sa 20 miliona stanovnika koji su želeli da se pridruže uniji posle ratova 1990-tih.\n“Moraju da se loše ponašaju da bi bili primećeni. Situacija na Balkanu se pogoršava zato što su evropske prestonice izgubile interesovanje”, rekao je neimenovani visoki diplomata EU zadužen za politiku prema Balkanu, a prenosi Rojters.\nEU i SAD su pozvale na smirivanje situacije, a predsednica Evropske komisije Ursula fon der Lajen (von der Leyen) je danas počela trodnevnu turneju tokom koje će posetiti “šest balkanskih država da bi iskazala posvećenost Brisela regionu”\nTokom posete Albaniji, Ursula fon der Lajen je poručila da ostaje pri stavu da je budućnost te zemlje u Evropskoj uniji.\nMedjutim, kredibilitet EU je narušen, naročito nakon što su Francuska i Holandija pre dve godine privremeno zaustavile proces proširenja, koji sada blokira Bugarska.\nDržave koje podržavaju proširenje, medju kojima su Austrija, Italija, Hrvatska, Slovenija i baltičke države, kritikuju Nemačku i Francusku zato što nisu izvršile pritisak na Bugarsku da povuče veto, dodaje se.\nEK demantuje Rojters: Budućnost celog Zapadnog Balkana je u Uniji


Nije ovako bilo još od 1977. godine: Paklene vrućine pogodile Evropu – Haber.ba\nViše od 740 vatrogasaca bori se sa šumskim požarom na jugu Portugala gdje je temperatura vazduha vrlo blizu rekordnoj vrijednosti od 48 stepeni Celzijusovih.\nCivilna zaštita Portugalije poslala upozorila je stanovnike na veliki rizik od požara u pojedinim regionima, uključujući okolinu Lisabona, piše “Srna”.\nU priobalnoj oblasti Kaskais nestalo je električne energije usljed prevelike upotrebe rashladnih uređaja.\nU Lisabonu je temperatura vazduha juče bila 43 stepena Celzijusova.\nPožar je izbio jutros u brdovitoj oblasti Minčik u regionu Algarve koji je popularna turistička destinacija. Vlasti su evakuisale mještane dva sela i angažovano je desetak specijalizovanih letjelica za gašenje požara.\nVreli vazduh sa sjevera Afrike donio je rekordno visoke temperature na Iberijskom poluostrvu.\nMeteorolozi predviđaju da će temperatura vazduha u Španiji i Portugaliji do sutra biti oko 40 stepeni Celzijusovih, dok se tokom dana u Santaremu u centralnom dijelu Portugalije očekuje rekordnih 47 stepeni Celzijusovih.\n— WMO | OMM (@WMO) August 3, 2018\nNajduža suša u proteklih nekoliko decenija izazvala je pad nivoa rijeka u Holandiji i Njemačkoj.\nTemperatura su blizu 30 stepeni Celzijusovih izmjerena je i u Finskoj, gdje je u avgustu prosjek 19 stepeni Celzijusovih.\nTeme:Evropa, suša, visoke temperature, vrijeme


Janša Džaferoviću: Ne postoji "non pejper" koji predlaže prekrajanje granica BiH\nRegion Autor:Anadolija16. apr. 202117:3910 komentara\n”Telefonski razgovor je usledio na poziv premijera Slovenije Janeza Janše, koji je obavestio člana Predsedništva Džaferovića da ne postoji ‘non pejper’ koji bi se mogao dovesti u vezu sa Vladom Slovenije, a koji bi uključivao prekrajanje granica ili povredu teritorijalnog integriteta Bosne i Hercegovine”, navodi se u saopštenju koje je prosledilo Predsedništvo BiH.\nNavodi se kako je Janša kazao da Slovenija podržava suverenitet i teritorijalni integritet Bosne i Hercegovine, kao i njen evroatlantski put, poštujući u potpunosti Dejtonski mirovni sporazum.\nČlan Predsedništva BiH Džaferović je kazao da u startu treba onemogućiti svaku priču o etničkim i teritorijalnim podelama Bosne i Hercegovine, kao i da je jedini put za Bosnu i Hercegovinu njena dalja unutrašnja reintegracija i evroatlantska integracija.\nRazgovarano je o predsedavanju Slovenije Evropskom unijom u narednom periodu, kao i o predstojećem Samitu Evropska unija – Zapadni Balkan, čiji će Slovenija biti domaćin, a čija bi glavna tema trebala da bude ubrzanje integracije država Zapadnog Balkana u Evropsku uniju.\nBosna i Hercegovinajanez janšanon pejper dokumentŠefik DžaferovićSlovenija


Bečić da se IZVINI poslanici Vuksanović- Stanković zbog SEKSISTIČKOG KOMENTARA - IBALKAN\nBečić da se IZVINI poslanici Vuksanović- Stanković zbog SEKSISTIČKOG KOMENTARA\nPortparol SDPa Mirko Stanić pozvao je predsjednika Skupštine Crne Gore Aleksu Bečića da se izvini poslanici SDP Draginji Vuksanović Stanković zbog neprimjerenih i nedostojnih komentara na njen račun tokom današnjeg skupštinskog zasijedanja.\n“Gdin Bečić bi trebalo da zna da nije njegov posao da ocjenjuje da li je obaveza poslanice SDP da bude „pozitivna i nasmijana“ i da li joj „stoji kad se ljuti ili kad je nervozna“, jer time podstiče mizogin i seksistički pristup kojim se žena svodi na ukras i iskazuje očekivanje da se ona na određeni način ponaša, valjda onako kako to Bečiću odgovara.\nŠta tek reći za Bečićev dalji komentar da poslanici Vuksanović Stanković „ne stoji da je nervozna i to ponedjeljkom“. Da li je potreban komentar ovakvog Bečićevog, u najmanju ruku skaradnog istupa, koji čak prevazilazi granice seksističkog komentara i prelazi u otvorenu vulgarnost”, navodi Stanić.\nNapominje da je sve saopšteno ne sa nekog seoskog partijskog skupa već sa govornice predsjednika Parlamenta, koji je po Ustavu drugi čovjek države.\n“Gdine Bečiću, ne znamo da li ste svjesni težine današnjeg Vašeg nastupa ili pokušaja da budete duhoviti, čak bi po Vas bilo bolje da nijeste što je opet poseban problem za jednog predsjednika Skupštine. Kako god, današnji Vaši komentari nijesu dostojni visoke funkcije koju obavljate pa je najmanje što možete da uradite je da se izvinite poslanici SDP, crnogorskom Parlamentu kao i cjelokupnoj crnogorskoj javnosti”, zaključuje Stanić.\nČitaj još: RADONJIĆ O KRIVOKAPIĆ- '' NE MOŽE LJUBITI TUĐU ZASTAVU A VODITI OVU DRŽAVU''(foto)


Pokrajinska ombudsmanka: Izjava Bimba dokaz ksenofobije | Autonomija\nPokrajinska ombudsmanka: Izjava Bimba dokaz ksenofobije\nStrani državljani sa aspekta slobode kretanja imaju ista prava kao i građani Srbije\nPokrajinska ombudsmanka Aniko Muškinja Hajnrih oštro je osudila danas izjavu predsednika opštine Kanjiže Mihalja Bimba, koji je nedavno kazao da je zadovoljan što je ta lokalna samouprava nabavila autobus, kako se deca ne bi vozila u škole zajedno sa izbeglicama i migrantima.\nMuškinja Hajnrih je ocenila da je takav govor dokaz ksenofobije, koja se graniči sa rasizmom.\n„Činjenica je da strani državljani sa aspekta slobode kretanja imaju ista prava kao i građani Srbije, što uključuje i pravo da koriste sredstva javnog prevoza, a na preduzećima je da se organizuju i obezbede dovoljan broj vozila“, navela je Muškinja Hajnrih.\n„Moramo da prihvatimo stanje, prilagodimo se i pružimo od sebe sve što možemo“, kazala je Muškinja Hajnrih.\nMarton: SVM da reaguje u slučaju Bimba\nPoslanik Lige socijaldemokrata Vojvodine (LSV) u Skupštini Vojvodine Aleksandar Marton pozvao je danas Savez vojvođanskih Mađara (SVM) da sankcioniše predsednika opštine Kanjiža Mihalja Bimba, a njega da promeni svoj stav o izbeglicama.\nMarton je naveo da se to protivi politici Srbije prema izbeglicama.\nPoslanik LSV u vojvođanskoj Skupštini je ocenio i da Bimbo „podgreva tenziju“ i da njegove izjave podsećaju na davno viđena dešavanja u Evropi.\n„A svi znamo ko je podsticao rasnu segregaciju i netrpeljivost“, dodao je Marton.\nOn je istakao i da, ukoliko niko ne bude reagovao i ne dođe do promene retorike, poziva na reakciju državne organe.\nMarton je naveo da je ono što je zadesilo izbeglice velika tragedija, a da Srbija, kao tranzitno područje, mora da stvara pozitivno okruženje za njih.\n„Srbija je nedavno i pohvaljena zbog svojeg odnosa prema izbeglicama, a onda neki lokalni političari, mimo svega, pokušaju da kreiraju stav javnog mnjenja u veoma lošem pravcu“, kazao je vojvođanski poslanik LSV.


Jokić u nevjerovatnom meču nosio Nagetse do pobjede protiv Grizlisa (VIDEO)\nKošarkaši Denver Nagetsa savladali su ekipu Memfis Grizlisa sa 139:137, a ponovo je blistao Nikola Jokić sa 47 poena, 15 skokova i osam asistencija.\nOvo je bio meč koji je još više utabao stazu Somborca ka zvanju najboljeg igrača NBA lige ove sezone. Gubio je Denver na kraju regularnog dijela i prvog produžetka, to su uspjeli da stignu i odbrane dva napada za pobjedu Memfisa. U drugom produžetku je bila druga priča, jer je tu Jokić postigao ključnu trojku, a zatim upisao i skok nakon promašaja rivala za pobjedu od 138:134.\nPored Jokića u Denveru je blistao i Vili Barton sa 28 poena, Majkl Porter je imao 21 poen, a na drugoj strani Dža Morant 36 poena i 12 asistencija.\nPrethodni članakTIP DANA: Milano – Bajern\nNaredni članakTIKET DANA: Košarka je najsigurniji način za profit utorkom\nRale 20/04/21 10:37 At 20/04/21 10:37\nBravo Jokicu legendo


Nogo preti smrću Vučiću i Brnabićevoj (VIDEO) - Va1.info\nNaslovna/Vesti/Nogo preti smrću Vučiću i Brnabićevoj (VIDEO)\nUkoliko je parafirala ovaj sporazum, ona treba da bude obešena istog časa na Terazijama. A pored nje i obešen Aleksandar Vučić – rekao je poslanik Dveri.\nPoslanik Dveri Srđan Nogo je u emisiji na Jutjub kanalu zapretio smrću predsedniku Srbije Aleksandru Vučiću i premijerki Ani Brnabić.\nNogo je u izjavi jednoj medijskoj kući na Youtube kanalu, rekao da je, prema njegovim saznanjima, Ana Brnabić već parafirala Dablinski sporazum sa EU o migrantima, i da, „ukoliko je parafirala ovaj sporazum, ona treba da bude obešena istog časa na Terazijama. A pored nje i obešen Aleksandar Vučić“.\n„Ukoliko je Ana Brnabić, zaista parafirala Dablinski sporazum, a ja imam neke podatke da jeste, onda Brisel Srbiji može isporuciti milion i dvesta hiljada migranata“, rekao je Nogo.\nOčekujem od nadležnih organa da hitno reaguju na otvorene pretnje smrću predsedniku Aleksandru Vučiću i premijerki Ani Brnabić, jer pozivi na nasilje sa kojima je bez ikakvog ustezanja i ograde u javnost izašao narodni poslanik Dveri Srđan Nogo jesu nesumnjiv napad na državu i društveni poredak, izjavio je večeras potpredsednik Glavnog odbora SNS Marko Đurić.\n„Posle poziva na silovanje premijerke upućenih iz Saveza za Srbiju, od kojeg se niko iz tog bloka do danas nije izvinio predsednici vlade i javnosti, sa iste adrese stigao je otvoreni poziv na prevrat i pogubljenje demokratski izabranih predstavnika vlasti, na šta bi, za početak, morao da reaguje parlament čiji je Nogo član“, ukazao je Đurić u saopštenju.


Izgradnja snažnije Evrope: nove inicijative za dodatno jačanje uloge obrazovnih, kulturnih i politika usmerenih na mlade\nVi ste ovde:Početna»Vesti iz Brisela»Izgradnja snažnije Evrope: nove inicijative za dodatno jačanje uloge obrazovnih, kulturnih i politika usmerenih na mlade\nBy Antonela objavljeno\t 22/05/2018 Vesti iz Brisela\nNakon što je u januaru predstavila prvi set mera, Komisija predstavlja drugi paket inicijativa za dalji razvoj evropskog obrazovnog prostora do 2025, jačanje kulturne dimenzije Evropske unije i podsticanje omladinskog učešća.\nCilj inicijativa je da se podstaknu obrazovna mobilnost i mogućnosti, da se osnaže mladi – a naročito da se ohrabri njihovo učešće u građanskom i demokratskom životu – kao i da se iskoristi potencijal kulture u svrhu društvenog razvoja i privrednog rasta u Evropi.\nJirki Katainen, potpredsednik Komisije nadležan za radna mesta, rast, investicije i konkurentnost, izjavio je: „Nakon prošlogodišnjeg sastanka lidera posvećenog obrazovanju, kulturi i obuci koji je održan u okviru socijalnog samita u Geteborgu i nakon decembarskog Evropskog saveta, Komisija je brzo predstavila niz inicijativa. Danas pravimo drugi korak u tom smeru, s akcentom na jačanje obrazovne mobilnosti, mladih, ranog obrazovanja, učenja stranih jezika i kulture, što su sve sastavni elementi za izgradnju budućnosti Evrope.”\nKomesar za obrazovanje, kulturu, omladinu i sport, Tibor Navračič, dodaje: „Obrazovne, kulturne i politike usmerene na mlade igraju glavnu ulogu u izgradnji otporne, konkurentne i povezane Evrope budućnosti. Uz prvi paket koji je usvojen u januaru, predlozima koje smo danas izneli doprinosimo formiranju evropskog obrazovnog prostora dok istovremeno jačamo evropski identitet i osnažujemo ljude, a naročito mlade.“


SPO – O PROBLEMIMA U PROSVETI | ZR KLIK\nPred početkom smo nove školske godine, nova školska godina, ali stari problemi!\nZa vreme letnjih raspusta kada je najpogodnije vreme za obavljanje investicionih radova u većini škola nije urađeno ništa. Neke čak nisu ni zakrečene, kako bi se žargonski reklo, a ne okrečene, ofarbane, a da ne pričamo o zameni dotrajale stolarije ili o izgradnji nekog savremenog kabineta. Veliki broj škola izgleda lošije sada nego u vreme kada su roditelji sadašnjih učenika pohađali te iste škole.\nU eri informacionih tehnologija osnovna i neretko jedina sredstva za rad su kreda i tabla. Tek po koja škola poseduje pametnu tablu koje su u razvijenim zemljama neizostavne u svakoj učionici. Učila su stara i više ne funkcionalna, a od profesora i dece se zahteva da svojim dostignućima prate aktuelene trendove. Neretko se dešava da razne komisije i inspekcije u svojim izveštajima loše procenjuju rad profesora i škola i da u svojim izveštajima navode kako nastava je nastava frontalna, kako je neophodno da bude savremenija i pralagođenija vremenu u kojem živimo. Ne može se više uz pomoć štapa i kanapa!\nImenovanje novog ministra prosvete uliva nadu da će ključni problemi u obrazovanju koji već godinama trpe samo kozmetičke promene konačno biti rešeni. Veoma je važno što je novoimenovani ministar čovek iz struke, praktičar, neko ko se sučeljavao sa svakodnevnim problemima koje muče većinu škola, pa iskreno verujemo da će obrazovanje u Srbiji konačno biti postavljeno na zdrave temelje i da će jednom za svagda biti jasno da ulaganje u obrazovanje nije trošak , nego investicija!


Kampanja šećerne repe u Vojvodini | Agroservis\n> Kampanja šećerne repe u Vojvodini\nPrema saznanju sa terena, uglavnom se žale mali proizvođači i ratari koji do sada nisu imali ugovore sa šećeranama. Javna je tajna da pojedine šećerane za sve dobavljače nemaju istu cenu, a ona se kreće od 2,70 do 3,10 dinara po kilogramu. Međutim, većina kooperanata ima ugovorenu cenu još od setve – 2,60 dinara po kilogramu.\nNezadovoljni ratari i njihova udruženja već godinama osporavaju merenje kvaliteta i utvrđivanje nečistoće. Tvrde da postoji desetak varijanti da se izmeri manja digestija i veća nečistoća korena.\nU južnoj Bačkoj ratarima je na ime nečistoće i umanjene digestije odbijeno preko 30 odsto od izmerene težine, a ništa bolja situacija nije ni u Sremu.\nO nezadovoljstvu Asocijacije poljoprivrednika Vojvodine u šećeranama ne žele ništa da komentarišu, jer „nemaju konkretne primere”. Dok su iz Ministarstva poljoprivrede nezvanično saopštili „da su inspekcije na terenu”.\nMeđutim, nezadovoljni ratari i inspekcija nikada nisu zajednički izvršili provere, iako se pouzdano zna da vlasnici šećerana u EU na ovakav način ne ocenjuju kvalitet repe. Istina, u mnogim zemljama ratari su suvlasnici fabrika, za čega u Srbiji, u toku privatizacije, nije postojala politička volja.


PROJEKTI Archives - Страница 3 од 3 - NVO Multimedijal Montenegro\nDRUGA STRANA BIJELASICE! NVO MMNE organizovala je sportsko-promotivnu ekspediciju na Bijelopoljskoj strani Bijelasice do mjesta Rupe gdje se planira izgradnja Ski centra.Petnaestočlana ekspedicija je sastavljena od predstavnika medija, sportskih radnika, ljubitelja ekstremnih sportova i predstavnika Opštine Bijelo Polje. Podjesćamo da je naša NVO još 2008. godine organizovali sličan događaj ali manjih Прочитај више…\nPUŽ ONS – Poboljšanje uslova života omladine na selu Puž Ons je projekat na koji smo posebno ponosi jer je jedan od prvih projekata koji smo realizovali u ruralnom području opštine Bijelo Polje. Projekat je realizovan u selu Bistrica koje je udaljeno 12 kilometara od gradske zone, uključili smo 20 Прочитај више…\nYes EU Projekat Yes EU je modularni projekat koji smo takođe sa ponosom tealizovali u Bijelom Polju i Pljevljima. Cilj projekta je promocija EU i informisanje javnosti o naparetku pregovora Crne Gore sa Evropskom unijom. Kao mlada i kreativna NVO tada smo prepoznali značaj promocije EU u Crnoj Gori sa Прочитај више…


Rapid prvak za mlađe kadetkinje, dečaci STAK-a nastavili u šampionskom ritmu! | Stonitenis.org\nRapid prvak za mlađe kadetkinje, dečaci STAK-a nastavili u šampionskom ritmu!\nEkipno prvenstvo Srbije u mlađekadetskoj kategoriji, za prethodnu sezonu, održano je u Novom Sadu. U muškoj konkurenciji igrači Stonoteniske akademije Kocić iz Beograda uspeli su da za 24 časa zgrabe dve državne titule. Prvo su u Kruševcu blistali kod kadeta, da bi u istom ritmu nastavili u Novom Sadu kod mlađih kadeta.\nDržavna titula kod mlađih kadetkinja otišla je u Nikolince, malo vojvođansko mesto koje je predstavljao STK Rapid.\nPodijum za dečake (foto: STK Novi Sad)\nSa 3:1 u finalu mlađi kadeti Stonoteniske akademije Kocić savladali su domaćina, Novi Sad. Na deobi trećeg mesta završili su igrači Millenuimma iz Vršca i Sparka iz Beograda kojima su pripala bronzana odličja.\nZa trofej prvaka Srbije kod mlađih kadetkinja Rapid je u neizvesnom meču sa 3:2 savladao Slaviju 96 iz Kovačice. Zemunska Mladost i Ugrinovci zaustavljeni su u polufilanu te su im pripale medalje za treće mesto.\nDetaljni rezultati su na dnu ove objave.\nOvaj turnir predstavljao je dobru pripremu igračima najmlađe uzrasne kategorije koje, kao i juniore, 11. oktobra u Bečeju očekuje prvi bodovni turnir u aktuelnoj sezoni.\nPoredak u konkurenciji devojčica (foto: STK Novi Sad)\nAko niste pratili uživo…\nTehnički organizator turnira, STK Novi Sad, obezbedio je uživo prenos ovog takmičenja. Ukoliko niste pratili, snimci su dostupni na sledećim linkovima.


BalkanMagazin :: Kfor brine zapaljiva retorika\nKfor brine zapaljiva retorika\nsubota, 23. februar 2019 08:05\n(subota 23. februar, pregled najvažnijih tema na naslovnim stranama u srpskoj štampi)\nBeograd, 22.02.2019 - jedan od zaposlenih u zgradi Auto-moto saveza Srbije (AMSS) pucao je u direktora AMSS, a potom izvršio samoubistvo, dok je direktor podlegao povredama u Urgentom centru\nPredsednik Aleksandar Vučić rekao je da će izbori biti brzo, ali da ne zna kad. Vučić strahuje šta će se zbivati na Kosovu i Metohiji, pošto albanski lideri „uvek mogu da iznenade njihovim ludilom“. Komandant Kfora za KiM rekao je da ga brinu izjave koje dolaze sa obe strane i apelovao je na političare da se okanu zapaljive retorike, koja može da dovede do incidenta. Ministar inostranih poslova Ivica Daćić rekao je da se pre pet godina Putin saglasio s predlogom o razgraničenju. Moskva nije promenila svoj stav o rešavanju kosovskog problema, izjavila je portparolka Ministarstva spoljnih poslova Rusije Marija Zaharova. Albanski premjer Edi Rama kaže da je pripajanje Kosova Albaniji "ne plan B, već plan A“. Predsednika AMSS Mirka Butuliju ubio je generalni sekretar AMSS-a Predrag Đurđev, koji je potom izvršio samoubistvo.\nBeograd, 22.02.2019 - svečano otvaranje 47. FEST-a\nVučić: Izbori će biti brzo\n„Ne znam kad će biti izbori, ali svakako će biti brzo. Naša obaveza je da pristojna Srbija pobedi. Ne samo da pobedi ubedljivo, nego ubedljivije nego ikada, jer je to garancija za budućnost”, rekao je predsednik Srbije Aleksandar Vučić na skupu u Kraljevu, u ovkiru kampanje Budućnost Srbije, prenosi Politika.\nVučić kaže da oni koji su pre vladali pokušavaju na različite načine da pokažu kako je u Srbiji loše. Dodao je da nas kritikuju oni koji su opljačkali i razorili državu kada su vladali i zapitao – zamislite da ja imam četiri firme i da za pet godina na moj račun legne 500 miliona evra?\nVučić kaže da je upravo toliko Draganu Đilasu leglo na račun dok je bio na vlasti. Naveo je da je „onaj drugi” dobio sedam miliona evra od raznih belosvetskih lopova i probisveta, dok „treći” za žene u Srbiji koje se bore za našu zemlju kaže da su fukse i kurve.\nKraljevo, 22.02.2019 - predsednik Aleksandar Vučić, u okviru posete Raškom okrugu, govorio je na skupu u Kraljevu\nVučića brine ludilo albanskih lidera na Kosovu\nPredsednik Aleksandar Vučić istakao je da nema bojazan, kada je reč o budućnosti srpske ekonomije. Njegov jedini strah je, kaže, i to ne krije – šta će se zbivati na Kosovu i Metohiji, prenosi Politika.\n„Kada imate posla sa ljudima koji se hvale nepredvidivošću, jer uvek mogu da iznenade njihovim ludilom, neozbiljnošću i neodgovornošću, tada osećate strah”, konstatovao je na skupu u Kraljevu.\nOnima koji prete Srbima svaki dan poručio je : Mi ćemo da vas molimo da sačuvamo mir i stabilnost, ali zato što smo pristojni a ne što smo vas se uplašili jer „budemo li primorani, čuvaćemo svoj narod i sačuvaćemo svoju državu”.\nVučić je poručio Ramušu Haradinaju da se on ne bi kladio da će tako lako da sruši Srbiju kao što je planirao, prenose Novosti.\n„Tim taksama naštetićete svom narodu. Srbija je malo tvrđi orah nego što ste mislili“, rekao je Vučić.\n„Vreme ja da Zapad obuzda svoje čedo“, rekao je Vučić o potezima Prištine, prenose Novosti.\nKomandanta Kfora brine zapaljiva retorika\nGlavnokomandujući Kfora za Kosovo i Metohiju general-major Lorenco D Adario apelovao je na političare da se okanu zapaljive retorike, jer i jedna najmanja izjava može da dovede do incidenta, prenosi Politika .\nD Adario je ovu izjavu dao u bazi „Noting hil“, kraj Leposavića gde je u sklopu „aktivnosti“, kako je sam kazao, hteo da se sretne sa novinarom Politike.\n„Ništa ne ukazuje da bi moglo da dođe do bilo kakve incidentne situacije.Ali ipak me brinu izjave koje dolaze sa obe strane. Retporika može da stvori zaoštrenu atmosferu gde najmanji incident može da se pretvori u veći.Pozivam sve strane da izbegavaju oštru retoriku“, rekao je general.\nPodržava li Putin zaista razgraničenje\nMinistar inostranih poslova Ivica Daćić u priču o Kosovu uvukao je i Moskvu, objavljuju Novosti pod naslovom: „Podržava li Putin zaista razgraničenje“.\nDačić je nastavljajući polemiku sa ministrom Nenadom Popovićem rekao da Popović „pojma nema da se pre pet godina Putin saglasio sa ovim predlogom“.Predsednik Vučić i ja smo lično razgovarali sa Putinom o ovome, rekao je Dačić za Pink televiziju.\nMoskva nije promenila svoj stav o rešavanju kosovskog problema i smatra da rešenje treba da bude u interesu srpskog naroda, međunarodnog prava i zakona Srbije, izjavila je portparolka Ministarstva spoljnih poslova Rusije Marija Zaharova komentarišući izjavu Dačića da je razgraničenje zvanična pozicija Srbije.\nKomentarišući izjavu albanskog premjera Edija Rame da je pripajanje Kosova Albaniji "ne plan B, već plan A", Zaharova je rekla da su takve izjave nedopustive, i pozvala Zapad, pre svega EU i NATO, da reaguju na takve izjave i geopolitičke planove.\n"Onaj ko misli da će ministar Ivica Dačić ostati lojalan Vučiću nema pojma o politici“, izjavio je Popović reagujući na izjavu šefa srpske diplomatije da ne pamti da je neko toliko napao predsednika Vučića, kao što je to učinio ministar Popović kritikom ideje da je razgraničenje moguće rešenje za Kosovo,\nPopović je ponovio da je on isključivo za poštovanje Ustava Srbije kao i za poštovanje Rezolucije 1244.\nPlate medicinskih sestara 30 odsto manje nego 2009.\nPod naslovom „Plate medicinskih sestara 30 odsto manje nego 2009“, Danas prenosi reakcije sindikata na tvrdnje predsednika Aleksandra Vučića o platama u zdravstvu.\nVučić kaže da sestra sa srednjom školom ima 50.446 dinara.\nSindikat tvrdi da sestra sa 30 godina staža ima 38.000 dinara.\n„Ko predsedniku daje te informacije koje nemaju veze sa stvarnošću“, kaže za list predsednica Sindikata medicinskih sestara Radica Ilić.\nNastavljeni protesti u Srbiji\nProtesti „Jedan od pet miliona“ nastavljeni su sinoć u više gradova u Srbiji a u nekoliko gradova biće održani danas, objavljuje Danas pod naslovom: „Sramota je ako elita nije sa građanima“.\n„Svakom teroru, će doći kraj. Vojska Srbije će uvek biti uz svoje građane“, rekao je na protestu u Vranju Novica Antić, predsednik Vojnog Sindikata Srbije.\nNa protestu u Novom Sadu profesor Čedomir Čupić pozvao je intelektualne i političke elite da se priključe narodu.\nAvokat Božidar Prelević, na protestu u Nišu ponovio je da se na protestima zahtevaju slobodni i fer izbori, pre kojih će mediji morati da budu slobodni najmanje šest meseci.\n„Vučić je krenuo po Srbija ali je to oproštajna turneja“, rekao je novinar Srđan Škoro u Šapcu.\nOcenivši da je Vučić „uzurpirao državu i sve njene institucije, da vređa i ponižava ljude, da građane naziva društvenim talogom i narkomanima, zoupotrebljava decu, a da svoje tzv. sledebike gura u autobuse, popisuje ih, fotografiše i udeljuje im sendviče od naših para“, Ruška Dabić u Užicu je poručila da su građani ustali da se bore za svoja prava.\nParaćin, 22.02.2019. - protest "Jedan od pet miliona" održan je u Paraćinu\nZašto u Srbiji puca asfalt?\nZašto u Srbiji puca asfalt, i to na završenim i još neotvorenim deonicama koridora 10 i 11, kao i ko je za to odgovoran, pita Poliitika.\nMilutin Ignjatović,direktor Saobraćajnog instituta CIP, smatra da je nadzorni organ najodgovorniji za pucanje asfalta na koridoru 10.\n„Da li će i koliko Bela kuća imati vremena da se bavi Balkanom“, pita Blic pod naslovom „Za Srbiju bolje da se kosovski čvor reši pre izbora u SAD“. List navodi kako novi predsednik stupa na dužnost 1. januara 2021. Praksa je da Bela kuća pola godine pre kraja mandata ne donosi velike odluke, a u slučaju nove administracije teško da će u prvim mesecima mandata imati vremena da se bavi nama.\nPredsednik Venecuele Nikolas Maduro naredio je zatvaranje granice s Brazilom do daljnjeg „potpuno i apsolutno“ usred spora oko strane humanitarne pomoći, piše u Danasu.\nVenecuelanska vojska je do sada uspevala da blokira pošiljke američke pomoći iz Kolumbije, a Maduro je, u televizijskom obraćanju, kazao da razmatra „totalno zatvaranje“ granice i sa tom zemljom kako bi sprečio opoziciju da dostavlja pomoć. On akcije dopremanja pomoći naziva „predstavom koju orkestriraju SAD“.\nUprkos tome, sa druge strane, Maduro je objavio dopremanje 300 tona pomoći iz Rusije.\nBorba za vlast u Venecueli juče je dobila i nove obrise u vidu „rata bendova“ budući da su na 300 metara razdaljine sa dve strane kolumbijske granice održana dva koncerta, jedan u organizaciji opozicije, a drugi u Madurovoj režiji. Vlasti su organizovale svoj trodnevni koncertni događaj pod nazivom „Dalje ruke od Venecuele“.\nPredsednika AMSS-a ubio saradnik koji je zatim izvršio samoubistvo\nPredsednik Auto-moto savezu Srbije (AMSS) Mirko Butulija ubijen je juče oko 14.40 časova u Ruzveltovoj ulici. Butuliju je ubio generalni sekretar AMSS-a Predrag Đurđev, koji je potom izvršio samoubistvo, objavljuje Politika.\nDo sukoba je došlo u prostorijama ovog saveza kada je Đurđev ušao u Butulijinu kancelariju i počeo da viče na njega. Potom je Đurđev izvadio pištolj i počeo da puca u svog šefa i dugogodišnjeg poslovnog saradnika.\nNovosti donose nove detalje puvnjave u AMSS-u: Đurđev bežao po spratu saveza, hteo da ubije i Butulijinog kuma, pucao sebi u usta.\nUnezvereni Đurđev počeo je da maše pištoljem, a sekretarica je u panici skočila kroz prozor kancelarije.\nPrema nezvaničnim informacijama, Butulija je u petak pozvao Đurđeva u kancelariju kada su ga obavestili da se sekretar potukao sa jednim od direktora. Reč je o Butulijinom kumu I. J. Razdvojilo ih je obezbeđenje, navodi izvor lista.\n„Zločin koji je sve šokirao“, objavljuje Informer kao i svi ostali dnevni listovi koji donose ovu temu na naslovnim stranama.\nVelikan narodne muzike Šaban Šaulić, koji je poginuo u saobraćajnoj nesreći u Nemačkoj, sahranjen je u petak u 15 časova u Aleji zaslužnih građana na Novom groblju u Beogradu, uz prisustvo više od 6.000 kolega, prijatelja i poštovalaca, piše u Novostima.\nSahrana je, po pevačevoj želji, obavljena bez prisustva sveštenih lica. Šaulić je ispraćen uz zvuke majstora harmonike Mirka Kodića, Miše Mijatovića, Ace Sofronijevića, Borka Radivojevića i Zorana Jovanovića. Vrsni umetnici su izveli pesmu "Ne plači, dušo", koju je Šaban davne 1984. posvetio supruzi Gordani.\nSvi ostali listovi takođe donose na naslovnim stranama izveštaje sa sahrane poznatog pevača popularne muzike, osim Danasa i Politike.


Kako do 100 EUR - Prijave od 15. maja do 5. juna\n100 će evra biti automatski isplaćeno penzionerima\nNa konferenciji za novinare ministar je objasnio da će 100 evra biti automatski isplaćeno penzionerima onima koji primaju novčanu socijalnu pomoć i ona će početi 15 maja, a svi drugi punoletni građani koji žele taj novac treba da se prijave na dva načina.\n"Sama procedura je veoma jednostavna, ne zahteva više od jednog minuta vašeg angažmana. Na dva načina mogu da se prijave. U oba slučaja ostavljate tri, odnosno četiri podatka, ime i prezime, JMBG, broj lične karte i birate banku u koju želite da vam se uplati novac", rekao je Mali.\n"Ko želi, dobija. Oni koji ne žele i nemaju potrebu za tim ne treba da se prijavljuju", kaže Mali.\n"Do 15. i 20 juna u potpunosti ćemo završiti isplatu 100 evra onima koji su izrazili želju da ih dobiju", rekao je Mali.\n"Nema potrebe da ide novac za pojedince, građane koji žive na KiM, preko Kancelarije za KiM. I oni mogu da se prijave preko kol centra ili preko interneta", rekao je Mali i objasnio da pomoć privrednicima na KiM ide preko Kancelarije za KiM.\nPopuštanje mera od ponedeljka: Međugradski saobraćaj ponovo u funkciji - otvaraju se saloni, teretane...